title: Vec C-325/06 P: Uznesenie Súdneho dvora z 20. marca 2007 – Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España SA, Galileo France SARL, Galileo Nederland BV, Galileo Nordiska AB, Galileo Portugal Ltd., Galileo Sigma Srl, Galileo International Ltd, The Galileo Company, Timas Ltd (trading as Galileo Ireland)/Komisia Európskych spoločenstiev (Odvolanie — Projekt Spoločenstva týkajúci sa systému satelitnej rádiovej navigácie (GALILEO) — Vzniknutá ujma majiteľom ochranných známok a obchodných mien obsahujúcich pojem Galileo — Odvolanie sčasti zjavne neprípustné a sčasti zjavne nedôvodné)

text:
               28.4.2007

               SK

               Úradný vestník Európskej únie

               C 96/27

         Uznesenie Súdneho dvora z 20. marca 2007 – Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España SA, Galileo France SARL, Galileo Nederland BV, Galileo Nordiska AB, Galileo Portugal Ltd., Galileo Sigma Srl, Galileo International Ltd, The Galileo Company, Timas Ltd (trading as Galileo Ireland)/Komisia Európskych spoločenstiev
   (Vec C-325/06 P) (1)

   (Odvolanie - Projekt Spoločenstva týkajúci sa systému satelitnej rádiovej navigácie (GALILEO) - Vzniknutá ujma majiteľom ochranných známok a obchodných mien obsahujúcich pojem „Galileo“ - Odvolanie sčasti zjavne neprípustné a sčasti zjavne nedôvodné)
   (2007/C 96/47)
   Jazyk konania: francúzština
   Účastníci konania

      Odvolatelia: Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Company, Timas Ltd (trading as Galileo Ireland) (v zastúpení: J.-N. Louis a C. Delcorde, advokáti)

      Ďalší účastník konania: Komisia Európskych spoločenstiev (v zastúpení: M. Huttunen a W. Wils, splnomocnení zástupcovia)
   Predmet veci
   Odvolanie proti rozsudku Súdu prvého stupňa Európskych spoločenstiev (druhá rozšírená komora) z 10. mája 2006, Galileo International Technology a i./Komisia Európskych spoločenstiev (T-279/03), ktorým Súd prvého stupňa zamietol návrh na náhradu škody, ktorý sa na jednej strane týkal toho, aby Komisia prestala používať pojem „Galileo “v súvislosti s projektom Spoločenstva týkajúceho sa systému globálnej satelitnej rádiovej navigácie a podnecovať tretie osoby k používaniu tohto pojmu a na druhej strane, aby bola nahradená škoda, ktorá bola odvolateľom spôsobená používaním a propagáciou uvedeného pojmu Komisiou, ktorý je údajne zhodný s ochrannými známkami zapísanými odvolateľmi, ako aj s ich obchodnými menami
   Výrok uznesenia

               1.

               Odvolanie sa zamieta.

               2.

               Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Co. a Timas Ltd sú povinní nahradiť trovy konania.

      (1)  Ú. v. EÚ C 224, 16.9.2006.


title: Vec C-572/14: Návrh na začatie prejudiciálneho konania, ktorý podal Oberster Gerichtshof (Rakúsko) 11. decembra 2014 – Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH/Amazon EU Sàrl a i.

text:
               9.3.2015

               SK

               Úradný vestník Európskej únie

               C 81/5

         Návrh na začatie prejudiciálneho konania, ktorý podal Oberster Gerichtshof (Rakúsko) 11. decembra 2014 – Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH/Amazon EU Sàrl a i.
   (Vec C-572/14)
   (2015/C 081/07)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Oberster Gerichtshof

      Účastníci konania pred vnútroštátnym súdom

      Žalobkyňa: Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH

      Žalované: Amazon EU Sàrl, Amazon Services Europe Sàrl, Amazon.de GmbH, Amazon Logistik GmbH, Amazon Media Sàrl

      Prejudiciálna otázka

   Predstavuje nárok na zaplatenie „primeranej kompenzácie“ podľa článku 5 ods. 2 písm. b) smernice 2001/29/ES Európskeho parlamentu a Rady z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (1), ktorý sa podľa rakúskej právnej úpravy zameriava na podniky, ktoré v tuzemsku ako prvé uvedú v rámci podnikateľskej činnosti za odmenu na trh nosiče, nárok „z mimozmluvnej zodpovednosti“ v zmysle článku 5 bodu 3 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (2)?

      (1)  Ú. v. ES L 167, s. 10; Mim. vyd. 17/001, s. 230.

      (2)  Ú. v. ES L 12, s. 1; Mim. vyd. 19/004, s. 42.


title: Vec C-359/08 až C-361/08: Uznesenie predsedu Súdneho dvora z  2. apríla 2009 (návrhy na začatie prejudiciálneho konania, ktorý podal Raad van State — Holandsko) — Stichting Greenpeace Nederland (C-359/08 až C-361/08), Stichting ter Voorkoming Misbruik Genetische Manipulatie VoMiGen (C-360/08)/Minister van Volkshuisvesting, Ruimtelijke Ordening en Milieubeheer, za účasti: Pioneer Hi-Bred Northern Europe Sales Division GmbH

text:
               1.8.2009

               SK

               Úradný vestník Európskej únie

               C 180/36

         Uznesenie predsedu Súdneho dvora z 2. apríla 2009 (návrhy na začatie prejudiciálneho konania, ktorý podal Raad van State — Holandsko) — Stichting Greenpeace Nederland (C-359/08 až C-361/08), Stichting ter Voorkoming Misbruik Genetische Manipulatie „VoMiGen“ (C-360/08)/Minister van Volkshuisvesting, Ruimtelijke Ordening en Milieubeheer, za účasti: Pioneer Hi-Bred Northern Europe Sales Division GmbH
   (Vec C-359/08 až C-361/08) (1)

   2009/C 180/64

      Jazyk konania: holandčina

   Predseda Súdneho dvora nariadil výmaz vecí.

      (1)  Ú. v. EÚ C 285, 8.11.2008.


title: Vec F-85/10: Rozsudok Súdu pre verejnú službu (druhá komora) z  11. júla 2012 — AI/Súdny dvor (Verejná služba — Dočasní zamestnanci — Interné výberové konanie — Vylúčenie z výberového konania v dôsledku výsledku dosiahnutého v prvej písomnej skúške Preskúmanie — Rovnosť zaobchádzania — Prekvalifikovanie zmluvy na dobu určitú na zmluvu na dobu neurčitú — Neobnovenie zmluvy dočasného zamestnanca na dobu určitú — Žaloba o neplatnosť — Žaloba o náhradu škody)

text:
               16.2.2013

               SK

               Úradný vestník Európskej únie

               C 46/26

         Rozsudok Súdu pre verejnú službu (druhá komora) z 11. júla 2012 — AI/Súdny dvor
   (Vec F-85/10) (1)

   (Verejná služba - Dočasní zamestnanci - Interné výberové konanie - Vylúčenie z výberového konania v dôsledku výsledku dosiahnutého v prvej písomnej skúške Preskúmanie - Rovnosť zaobchádzania - Prekvalifikovanie zmluvy na dobu určitú na zmluvu na dobu neurčitú - Neobnovenie zmluvy dočasného zamestnanca na dobu určitú - Žaloba o neplatnosť - Žaloba o náhradu škody)
   2013/C 46/48
   Jazyk konania: francúzština

      Účastníci konania

      Žalobca: AI (v zastúpení: pôvodne M. Erniquin, advokát, neskôr M. Erniquin a L. N’Gapou, advokáti)

      Žalovaný: Súdny dvor Európskej únie (v zastúpení: A. V. Placco, splnomocnený zástupca)

      Predmet veci

   Verejná služba — Jednak zrušenie porád výberovej komisie týkajúcich sa výsledkov skúšky z francúzštiny interného výberového konania na základe skúšok č. CJ 12/09 a, v rozsahu, v akom je to potrebné, zrušenie zmlúv a vymenovania osôb, ktoré boli úspešné v uvedenom výberovom konaní, ako aj, jednak, zrušenie rozhodnutia o nepredĺžení zmluvy žalobcu ako dočasného zamestnanca a návrh na náhradu škody

      Výrok rozsudku

               1.

               Žaloba sa zamieta.

               2.

               AI znáša vlastné trovy konania a je povinný nehradiť trovy konania, ktoré vynaložil Súdny dvor Európskej únie.

      (1)  Ú. v. EÚ C 13, 15.1.2011, s. 39.


title: Vec T-211/07: Žaloba podaná 13. júna 2007 – AWWW/Európska nadácia pre zlepšenie životných a pracovných podmienok

text:
               4.8.2007

               SK

               Úradný vestník Európskej únie

               C 183/39

         Žaloba podaná 13. júna 2007 – AWWW/Európska nadácia pre zlepšenie životných a pracovných podmienok
   (Vec T-211/07)
   (2007/C 183/75)
   Jazyk konania: angličtina
   Účastníci konania

      Žalobca: AWWW GmbH ArbeitsWelt – Working World (Göttingen, Nemecko) (v zastúpení: B. Schreier, M. Kappuhne, advokáti)

      Žalovaná: Európska nadácia pre zlepšenie životných a pracovných podmienok
   Návrh žalobcu

               —

               zrušenie zadávacieho konania: zrýchlená obmedzená ponuka č. 2007/S 13-014125 uverejnená v Ú. v. EÚ S 13 19. januára 2007 o poskytovaní informačných a analytických služieb týkajúcich sa kvality práce a zamestnávania, vzťahov medzi sociálnymi partnermi a reštrukturalizácie na európskej úrovni Európskej nadácie pre zlepšenie životných a pracovných podmienok.

         Žalobné dôvody a hlavné tvrdenia
   Žalobca tvrdí, že spôsob vykonania vyššie uvedeného zadávacieho konania nebol žalovanou vedený spravodlivo.
   Žalobca po prvé tvrdí, že dôvody pre odmietnutie jeho ponuky nie sú dostatočne odôvodnené. Osobitne výňatky z hodnotiaceho listu, ktoré sa poskytli žalobcovi, údajne primerane nevysvetľujú, prečo bola zmluva uzavretá s iným uchádzačom.
   Po druhé žalobca ďalej tvrdí, že list žalovanej z 15. mája 2007 obsahuje formálne nedostatky, pretože príloha B hodnotiacej správy nebola údajne podpísaná osobami, ktoré sú poverené hodnotením ponúk.


title: Vec C-246/07: Žaloba podaná 22. mája 2007 – Komisia Európskych spoločenstiev/Švédske kráľovstvo

text:
               4.8.2007

               SK

               Úradný vestník Európskej únie

               C 183/19

         Žaloba podaná 22. mája 2007 – Komisia Európskych spoločenstiev/Švédske kráľovstvo
   (Vec C-246/07)
   (2007/C 183/31)
   Jazyk konania: švédčina
   Účastníci konania

      Žalobkyňa: Komisia Európskych spoločenstiev (v zastúpení: G. Valero Jordana a C. Tufvesson, splnomocnení zástupcovia)

      Žalovaný: Švédske kráľovstvo
   Návrhy žalobkyne

               —

               určiť, že Švédske kráľovstvo si tým, že jednostranne navrhlo pridanie látky PFOS (perfluóroktánsulfonáty) do prílohy A Štokholmského dohovoru o perzistentných organických látkach, nesplnilo povinnosti podľa článkov 10 a 300 ods. 1 Zmluvy ES,

               —

               zaviazať Švédske kráľovstvo na náhradu trov konania.

         Žalobné dôvody a hlavné tvrdenia
   Švédsko samo navrhlo pridanie látky PFOS (perfluóroktánsulfonáty) do prílohy A Štokholmského dohovoru o perzistentných organických látkach.
   Komisia tvrdí, že jednostranný návrh Švédska spôsobil rozdelenie zastúpenia Spoločenstva na medzinárodnej úrovni. Švédsko konalo jednostranne, pokiaľ ide o PFOS, hoci si bolo vedomé, že Spoločenstvo vypracováva právnu úpravu uplatniteľnú na túto látku. Správanie Švédska zabránilo Spoločenstvu a členským štátom predložiť spoločný návrh na doplnenie Štokholmského dohovoru. Švédsko preto porušilo povinnosti, ktoré mu vyplývajú z článkov 10 a 300 ods. 1 Zmluvy ES.


title: Vec F-99/15: Žaloba podaná 6. júla 2015 – ZZ a i./EIB

text:
               14.12.2015

               SK

               Úradný vestník Európskej únie

               C 414/40

         Žaloba podaná 6. júla 2015 – ZZ a i./EIB
   (Vec F-99/15)
   (2015/C 414/50)
   Jazyk konania: francúzština

      Účastníci konania

      Žalobcovia: ZZ a i. (v zastúpení: L. Levi, advokát)

      Žalovaná: Európska investičná banka (EIB)

      Predmet a opis sporu

   Návrh na zrušenie výplatných pások za apríl 2015 a odvodových pások za apríl 2015, ktoré sú podľa žalobcov uplatnením rozhodnutí, ktoré nedodržiavajú ich práva na platový postup, a návrh na náhradu škody za údajne spôsobenú hmotnú škodu a nehmotnú ujmu

      Návrhy žalobcov

               —

               zrušenie rozhodnutí o tom, že na žalobcov sa uplatňuje rozhodnutie správnej rady žalovanej zo 16. decembra 2014 stanovujúce zvýšenie platov obmedzené na 2,7 % a rozhodnutie predstavenstva žalovanej zo 4. februára 2015 obsahujúce zníženie platov, ktoré sú súčasťou výplatných pások za apríl 2015, ako aj zrušenie, v rovnakej miere, všetkých rozhodnutí uvedených v neskorších výplatných páskach,

               —

               zrušenie výplatných pások týkajúcich sa výkonnostných odmien za rok 2015,

               —

               v dôsledku toho určenie, aby žalovaná

                           —

                           zaplatila rozdiel v odmeňovaní vyplývajúci z uvedených rozhodnutí správnej rady žalovanej zo 16. decembra 2014 a predstavenstva žalovanej zo 4. februára 2015 v porovnaní s uplatnením najnižšej hodnoty tabuľky zásluhovosti; tento rozdiel v odmeňovaní sa musí zvýšiť o úroky z omeškania od 12. apríla 2015 a následne 12. dňa každého mesiaca až do úplného zaplatenia, pričom tieto úroky sú stanovené vo výške na úrovni sadzby ECB zvýšenej o 3 body,

                           —

                           zaplatila rozdiel v odmeňovaní vyplývajúci z uplatnenia sadzby 16,3 % na platový rozpočet vymedzený v súlade so záväzkami žalovanej,

                           —

                           zaplatila náhradu škody za ujmu spôsobenú z dôvodu straty kúpnej sily, pričom táto ujma je predbežne vyčíslená ex aequo et bono vo výške 1,5 % mesačnej odmeny,

                           —

                           zaplatila každému zo žalobcov 1  000 eur ako náhradu nemajetkovej ujmy,

               —

               nahradila všetky trovy konania.


title: Vec T-144/10: Rozsudok Všeobecného súdu z  24. mája 2011 — Space Beach Club/ÚHVT — Flores Gómez (SpS space of sound) [ „Ochranná známka Spoločenstva — Námietkové konanie — Prihláška obrazovej ochrannej známky Spoločenstva SpS space of sound — Skoršie národné obrazové ochranné známky a skoršie obrazové ochranné známky Spoločenstva space ibiza, space DANCE BARCELONA, space DANCE MADRID, space DANCE VALENCIA, space DANCE MALLORCA, space DANCE EIVISSA, space IBIZA WORLD, space dance a skoršia národná slovná ochranná známka SPACE VIVA — Relatívny dôvod zamietnutia — Neexistencia pravdepodobnosti zámeny — Neexistencia podobnosti označení — Článok 8 ods. 1 písm. b) nariadenia (ES) č. 207/2009“ ]

text:
               9.7.2011

               SK

               Úradný vestník Európskej únie

               C 204/22

         Rozsudok Všeobecného súdu z 24. mája 2011 — Space Beach Club/ÚHVT — Flores Gómez (SpS space of sound)
   (Vec T-144/10) (1)

   (Ochranná známka Spoločenstva - Námietkové konanie - Prihláška obrazovej ochrannej známky Spoločenstva SpS space of sound - Skoršie národné obrazové ochranné známky a skoršie obrazové ochranné známky Spoločenstva space ibiza, space DANCE BARCELONA, space DANCE MADRID, space DANCE VALENCIA, space DANCE MALLORCA, space DANCE EIVISSA, space IBIZA WORLD, space dance a skoršia národná slovná ochranná známka SPACE VIVA - Relatívny dôvod zamietnutia - Neexistencia pravdepodobnosti zámeny - Neexistencia podobnosti označení - Článok 8 ods. 1 písm. b) nariadenia (ES) č. 207/2009)
   2011/C 204/39
   Jazyk konania: španielčina

      Účastníci konania

      Žalobkyňa: Space Beach Club, SA (San Jorge, Ibiza, Španielsko) (v zastúpení: A. I. Alejos Cutili, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. F. Crespo Carrillo, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom Miguel Ángel Flores Gómez (Madrid, Španielsko) (v zastúpení: A. J. Vela Ballesteros a B. C. Lamas Begué, advokáti)

      Predmet veci

   Žaloba proti rozhodnutiu druhého odvolacieho senátu ÚHVT z 18. januára 2010 (vec R 766/2009-2) týkajúcemu sa námietkového konania medzi Space Beach Club, SA, a Miguelom Ángelom Floresom Gómezom

      Výrok rozsudku

               1.

               Žaloba sa zamieta.

               2.

               Space Beach Club, SA, je povinná nahradiť trovy konania.

      (1)  Ú. v. EÚ C 134, 22.5.2010.


title: Vec C-5/16: Žaloba podaná 4. januára 2016 – Poľská republika/Európsky parlament a Rada Európskej únie

text:
               14.3.2016

               SK

               Úradný vestník Európskej únie

               C 98/23

         Žaloba podaná 4. januára 2016 – Poľská republika/Európsky parlament a Rada Európskej únie
   (Vec C-5/16)
   (2016/C 098/30)
   Jazyk konania: poľština

      Účastníci konania

      Žalobkyňa: Poľská republika (v zastúpení: B. Majczyna)

      Žalovaní: Európsky parlament a Rada Európskej únie

      Návrhy žalobkyne

               —

               zrušiť rozhodnutie Európskeho parlamentu a Rady (EÚ) 2015/1814 o zriadení a prevádzke trhovej stabilizačnej rezervy systému obchodovania s emisnými kvótami skleníkových plynov v Únii a o zmene smernice 2003/87/ES (1),

               —

               zaviazať Európsky parlament a Radu Európskej únie na náhradu trov konania.

      Žalobné dôvody a hlavné tvrdenia

   Poľská republika požaduje zrušenie rozhodnutia Európskeho parlamentu a Rady (EÚ) 2015/1814 o zriadení a prevádzke trhovej stabilizačnej rezervy systému obchodovania s emisnými kvótami skleníkových plynov v Únii a o zmene smernice 2003/87/ES a uloženie Európskemu parlamentu a Rade Európskej únie náhrady trov konania.
   Deklarovaným cieľom napadnutého rozhodnutia je riešenie štrukturálnych nerovnováh medzi ponukou emisných kvót skleníkových plynov na trhu Únie a dopytom po nich, ktoré zapríčiňujú, že emisné kvóty na trhu nedosahujú cien, ktoré by boli v súlade s očakávaniami normotvorcu Únie. V zásade by sa tento cieľ mal dosiahnuť zavedením mechanizmu trhovej stabilizačnej rezervy (TSR), ktorý spočíva v znížení počtu emisných kvót dostupných na trhu ich uložením do rezervy, pokiaľ je na trhu značný nadbytok emisných kvót, a v splnení stanovených podmienok, naopak v prípade, keď sa počet emisných kvót na trhu zníži pod hranicu 400 miliónov, uvoľní sa objem kvót, ktoré sa majú obchodovať formou aukcie.
   Poľská republika uvádza proti napadnutému rozhodnutiu tieto žalobné dôvody:
   Prvý žalobný dôvod je založený na porušení článku 192 ods. 1 ZFEÚ v spojení s článkom 192 ods. 2 písm. c) ZFEÚ, z dôvodu prijatia napadnutého rozhodnutia riadnym legislatívnym postupom normotvorcu, hoci toto rozhodnutie je opatrením, ktoré má rozhodujúci vplyv na voľbu členského štátu medzi rôznymi energetickými zdrojmi a celkovú štruktúru zásobovania štátu energiou.
   Podľa Poľskej republiky napadnuté rozhodnutie má značný vplyv na výber energetických zdrojov a na celkovú štruktúru zásobovania Poľska energiou. Podľa článku 192 ods. 2 písm. c) ZFEÚ takéto rozhodnutie musí prijať jednomyseľne Rada v súlade s mimoriadnym legislatívnym postupom.
   Druhý žalobný dôvod je založený na porušení zásady lojálnej spolupráce a porušení právomoci Európskej rady stanovených v článku 15 ZEÚ prijatím opatrení v rozpore so závermi zasadnutia Európskej rady z 23. a 24. októbra 2014.
   V súlade so závermi zasadnutia Európskej rady z roku 2014 mal byť hlavným nástrojom Únie na dosiahnutie cieľa zníženia emisií dobre fungujúci, zreformovaný systém (EU ETS) spolu s nástrojom na stabilizáciu trhu podľa návrhu Komisie, ktorá uvádzala rok 2021 ako dátum nadobudnutia účinnosti mechanizmu trhovej stabilizačnej rezervy. Stanovenie roku 2019 ako dátumu nadobudnutia účinnosti mechanizmu trhovej stabilizačnej rezervy v napadnutom rozhodnutí je v rozpore s ustanoveniami Európskej rady z roku 2014.
   Tretí žalobný dôvod je založený na porušení zásady právnej istoty a zásady ochrany legitímnej dôvery tým, že sa prijali opatrenia, ktoré zasahujú do systému obchodovania s emisnými kvótami počas obchodovateľného obdobia, a to najmä v posledných rokoch daného obdobia.
   Napadnuté rozhodnutie umiestňuje priamo do stabilizačnej rezervy 900 miliónov kvót stiahnutých z trhu v rokoch 2014 – 2016, ktoré sa na trh mali vrátiť v rokoch 2019 – 2020, čo znamená, že v konečnom dôsledku sa na trh nevrátia. Množstvo kvót sprístupnených účastníkom trhu v terajšom obchodovateľnom období je teda nižšie ako sa očakávalo. Účastníci trhu legitímne očakávali, že kvóty, ktoré sú dočasne stiahnuté, sa opätovne na trh vrátia v rokoch 2019 – 2020, a opierali o túto skutočnosť svoje obchodné plány. Také zásady fungovania systému, akými sú pravidlá vymedzujúce počet dostupných emisných kvót, by nemali podliehať zmene počas obchodovateľného obdobia, ktoré vymedzuje časovú perspektívu plánovania rôznych činností podnikov zúčastnených na systéme. Tieto zásady sú základnými predpokladmi, ktoré sú rozhodujúce pre investičné činnosti podnikov.
   Štvrtý žalobný dôvod je založený na porušení zásady proporcionality prijatím opatrení, ktoré vedú k splneniu vyšších cieľov zníženia emisií než vyplýva z medzinárodných záväzkov Európskej únie a než vyžaduje cieľ smernice 2003/87/ES.
   V dôsledku prijatia napadnutého rozhodnutia dosiahne Únie vyššie ciele než sa zaviazala dosiahnuť na medzinárodnej úrovni v rámci predĺženia Kjótskeho protokolu v Doha.
   Piaty žalobný dôvod je založený na porušení povinnosti potrebnej analýzy vplyvu napadnutého rozhodnutia na jednotlivé členské štáty a porušení povinnosti predložiť riadne posúdenie účinkov tohto rozhodnutia na trh obchodovania s emisnými kvótami.

      (1)  Ú. v. EÚ L 264, s. 1.


title: Vec T-408/10: Rozsudok Všeobecného súdu zo 16. septembra 2013 — Roca Sanitario/Komisia ( „Hospodárska súťaž — Kartely — Belgický, nemecký, francúzsky, taliansky, holandský a rakúsky trh s kúpeľňovými doplnkami a príslušenstvom — Rozhodnutie, ktorým sa konštatuje porušenie článku 101 ZFEÚ a článku 53 Dohody o EHP — Koordinácia zvyšovania cien a výmena citlivých obchodných informácií — Pripísateľnosť protiprávneho správania — Pokuty — Usmernenia k metóde stanovovania pokút z roku 2006 — Závažnosť porušenia — Koeficienty — Poľahčujúce okolnosti — Zníženie pokuty — Významná pridaná hodnota“ )

text:
               9.11.2013

               SK

               Úradný vestník Európskej únie

               C 325/29

         Rozsudok Všeobecného súdu zo 16. septembra 2013 — Roca Sanitario/Komisia
   (Vec T-408/10) (1)

   (Hospodárska súťaž - Kartely - Belgický, nemecký, francúzsky, taliansky, holandský a rakúsky trh s kúpeľňovými doplnkami a príslušenstvom - Rozhodnutie, ktorým sa konštatuje porušenie článku 101 ZFEÚ a článku 53 Dohody o EHP - Koordinácia zvyšovania cien a výmena citlivých obchodných informácií - Pripísateľnosť protiprávneho správania - Pokuty - Usmernenia k metóde stanovovania pokút z roku 2006 - Závažnosť porušenia - Koeficienty - Poľahčujúce okolnosti - Zníženie pokuty - Významná pridaná hodnota)
   2013/C 325/48
   Jazyk konania: španielčina

      Účastníci konania

      Žalobkyňa: Roca Sanitario, SA (Barcelona, Španielsko) (v zastúpení: J. Folguera Crespo a M. Merola, advokáti)

      Žalovaná: Európska komisia (v zastúpení: pôvodne F. Castillo de la Torre, A. Antoniadis a F. Castilla Contreras, neskôr F. Castillo de la Torre, A. Antoniadis a F. Jimeno Fernández, splnomocnení zástupcovia)

      Predmet veci

   Návrh na čiastočné zrušenie rozhodnutia Komisie K(2010) 4185 v konečnom znení z 23. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/39.092 — Kúpeľňové doplnky a príslušenstvo) a subsidiárne návrh na zníženie pokuty, ktorá bola žalobkyni uložená v tomto rozhodnutí

      Výrok rozsudku

               1.

               Suma pokuty uloženej spoločne a nerozdielne spoločnosti Roca Sanitario, SA, v článku 2 ods. 4 písm. b) rozhodnutia Komisie K(2010) 4185 v konečnom znení z 23. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/39.092 — Kúpeľňové doplnky a príslušenstvo) je 6 298 000 eur.

               2.

               V zostávajúcej časti sa žaloba zamieta.

               3.

               Európska komisia znáša vlastné trovy konania a je povinná nahradiť jednu tretinu trov konania, ktoré vynaložila spoločnosť Roca Sanitario.

               4.

               Roca Sanitario znáša dve tretiny vlastných trov konania.

      (1)  Ú. v. EÚ C 301, 6.11.2010.


title: Vec C-147/09: Návrh na začatie prejudiciálneho konania, ktorý podal Oberlandesgericht Wien (Rakúsko) 24. apríla 2009 — Roland Seunig/Maria Hölzel

text:
               4.7.2009

               SK

               Úradný vestník Európskej únie

               C 153/27

         Návrh na začatie prejudiciálneho konania, ktorý podal Oberlandesgericht Wien (Rakúsko) 24. apríla 2009 — Roland Seunig/Maria Hölzel
   (Vec C-147/09)
   2009/C 153/50
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Oberlandesgericht Wien

      Účastníci konania pred vnútroštátnym súdom

      Odvolateľ: Roland Seunig

      Odporkyňa v konaní o odvolaní: Maria Hölzel

      Prejudiciálne otázky

               1.

                           a)

                           Je článok 5 bod 1 písm. b) druhá zarážka nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (1) (ďalej len „nariadenie Brusel I“) uplatniteľný na zmluvu o poskytnutí služieb aj vtedy, ak sú služby podľa zmluvy poskytované vo viacerých členských štátoch?
                           V prípade kladnej odpovede na túto otázku:
                           Má sa uvedené ustanovenie vykladať v tom zmysle, že

                           b)

                           ako miesto plnenia charakteristickej zmluvnej povinnosti sa má určiť to miesto, v ktorom sa nachádza ťažisko činnosti poskytovateľa služieb určené podľa časovej náročnosti a významu činnosti;

                           c)

                           v prípade nemožnosti určiť ťažisko činnosti môže byť žaloba týkajúca sa všetkých nárokov zo zmluvy podaná podľa voľby žalobcu v akomkoľvek mieste poskytnutia služieb v rámci Spoločenstva?

               2.

               V prípade zápornej odpovede na prvú otázku:
               Je článok 5 bod 1 písm. a) nariadenia Brusel I uplatniteľný na zmluvu o poskytnutí služieb aj vtedy, ak sú služby podľa zmluvy poskytované vo viacerých členských štátoch?

      (1)  Ú. v. ES L 12, s. 1; Mim. vyd. 19/004, s. 42.


title: Vec C-243/14: Uznesenie Súdneho dvora (siedma komora) zo 6. novembra 2014 (návrh, ktorý podal Philippe Adam Krikorian – Francúzsko) – Grégoire Krikorian a i. (Článok 267 ZFEÚ — Priame podanie návrhu účastníkmi konania — Zjavný nedostatok právomoci Súdneho dvora)

text:
               9.3.2015

               SK

               Úradný vestník Európskej únie

               C 81/2

         Uznesenie Súdneho dvora (siedma komora) zo 6. novembra 2014 (návrh, ktorý podal Philippe Adam Krikorian – Francúzsko) – Grégoire Krikorian a i.
   (Vec C-243/14) (1)

   ((Článok 267 ZFEÚ - Priame podanie návrhu účastníkmi konania - Zjavný nedostatok právomoci Súdneho dvora))
   (2015/C 081/02)
   Jazyk konania: francúzština
   Návrh, ktorý podal Philippe Adam Krikorian

      Účastníci konania

      Krikorian a i.

      Výrok

   Súdny dvor Európskej únie zjavne nemá právomoc odpovedať na návrh, ktorý podal Krikorian a i.

      (1)  Ú. v. EÚ C 16, 19.1.2015.


title: Rozsudok Súdu Prvého Stupňa z 25. mája 2004 vo veci T- 69/03: W. proti Európskemu parlamentu (Úradníci — Dávka na presťahovanie — Definícia pobytu — Dôkazy)

text:
               7.8.2004

               SK

               Úradný vestník Európskej únie

               C 201/16

      ROZSUDOK SÚDU PRVÉHO STUPŇA

   z 25. mája 2004
   vo veci T- 69/03: W. proti Európskemu parlamentu (1)

   (Úradníci - Dávka na presťahovanie - Definícia pobytu - Dôkazy)
   (2004/C 201/35)
   Jazyk konania: francúzština
   Vo veci T- 69/03, W., bývalý úradník Parlamentu Európskych spoločenstiev, bytom v Folkestone (Spojené kráľovstvo), v zastúpení: P. Goergen, advokát, proti Európskemu parlamentu (splnomocnení zástupcovia: J. de Wachter a L. Knudsen), predmetom ktorej je návrh na zrušenie rozhodnutia Európskeho parlamentu z 3.júna 2002, ktorým bola žalobcovi odmietnutá dávka na presťahovanie, Súd prvého stupňa v zložení: J. D. Cooke, samosudca; tajomník: I. Natsinas, vyhlásil dňa 25. mája 2004 rozsudok, ktorého výrok znie:

               1)

               Žaloba sa zamieta.

               2)

               Žiadny z účastníkov nemá nárok na náhradu trov konania.

      (1)  Ú.v. ES C 101 z 26.4.2003.


title: Vec T-156/04: Žaloba podaná dňa 27. apríla 2004 Electricité de France proti Komisii Európskych spoločenstiev

text:
               10.7.2004

               SK

               Úradný vestník Európskej únie

               C 179/12

         Žaloba podaná dňa 27. apríla 2004 Electricité de France proti Komisii Európskych spoločenstiev
   (Vec T-156/04)
   (2004/C 179/24)
   Jazyk konania: francúzsky
   Electricité de France, so sídlom v Paríži, zastúpený Michel Debroux, advokát, ktorý si zvolil adresu na doručovanie v Luxemburgu, podal 27. apríla 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               Zrušil články 3 a 4 rozhodnutia Komisie č. C(2003)4637 final zo dňa 16. decembra 2003 o štátnej pomoci poskytnutej Francúzskom žalobcovi a odvetviu výroby elektrickej energie a plynárenstva vo forme účtovných a daňových opatrení prijatých v roku 1997, pri príležitosti reštrukturalizácie súvahy EDF;

               —

               Subsidiárne, zrušil články 3 a 4 napadnutého rozhodnutia z dôvodu že výška sumy, na vrátenie ktorej bola EDF zaviazaná, bola veľmi výrazne nadhodnotená;

               —

               zaviazal Komisiu nahradiť trovy konania.

         Žalobné dôvody a hlavné argumenty
   V napadnutom rozhodnutí Komisia určila, že nezaplatenie dane z príjmov právnických osôb žalobcom pri prekvalifikácii opravných položiek oslobodených od dane, vytváraných za účelom obnovy svojej všeobecnej rozvodnej siete na vklad do základného imania predstavovalo štátnu pomoc nezlučiteľnú so spoločným trhom.
   Na podporu svojej žaloby žalobca najprv uvádza žalobný dôvod založený na porušení procesných pravidiel. Tvrdí, že keďže medzi rozhodnutím o začatí konania a prijatím napadnutého rozhodnutia došlo k zmene analýzy Komisiou bez toho, aby žalobca mal možnosť predložiť svoje pripomienky, Komisia porušila jeho právo na obhajobu.
   Žalobca ďalej tvrdí, že spochybnené opatrenia treba hodnotiť ako legitímnu rekapitalizáciu žalobcu. Komisia tým, že sa k tomuto argumentu nevyjadrila, nesplnila svoju povinnosť odôvodniť svoje rozhodnutie a dopustila sa právneho omylu pri posúdení pojmu štátnej pomoci. Žalobca v rámci toho istého žalobného dôvodu tvrdí tiež, že spochybnené opatrenia nemali dopad na obchod medzi členskými štátmi a preto nemôžu byť považované za štátnu pomoc.
   Nakoniec, žalobca na podporu svojho subsidiárneho návrhu uvádza, že napadnuté rozhodnutie uložilo povinnosť vrátiť sumu, ktorá prevyšuje to, čo sa prípadne dá považovať za primerané.


title: Vec C-25/16: Návrh na začatie prejudiciálneho konania, ktorý podal Oberlandesgerichts Düsseldorf (Nemecko) 18. januára 2016 – Nintendo Co. Ltd/BigBen Interactive GmbH a BigBen Interactive SA

text:
               25.4.2016

               SK

               Úradný vestník Európskej únie

               C 145/16

         Návrh na začatie prejudiciálneho konania, ktorý podal Oberlandesgerichts Düsseldorf (Nemecko) 18. januára 2016 – Nintendo Co. Ltd/BigBen Interactive GmbH a BigBen Interactive SA
   (Vec C-25/16)
   (2016/C 145/20)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Oberlandesgerichts Düsseldorf

      Účastníci konania pred vnútroštátnym súdom

      Žalobkyňa: Nintendo Co. Ltd

      Žalované: BigBen Interactive GmbH a BigBen Interactive SA

      Prejudiciálne otázky

               1.

               Môže v rámci konania vo veci vymáhania práv z dizajnu Spoločenstva súd členského štátu, ktorého právomoc voči žalovanému vyplýva len z článku 79 ods. 1 nariadenia Rady (ES) č. 6/2002 z 12. decembra 2001 o dizajnoch Spoločenstva (1) v spojení s článkom 6 bod 1 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (2) z dôvodu, že tento žalovaný so sídlom v inom členskom štáte dodal žalovanému so sídlom v predmetnom členskom štáte tovar, ktorý pravdepodobne porušuje chránené práva, prijať proti uvedenému žalovanému opatrenia, ktoré platia v celej Únii a idú nad rámec právomoci založenej na dodávateľsko-odberateľských vzťahoch?

               2.

               Má sa nariadenie Rady (ES) č. 6/2002 z 12. decembra 2001 o dizajnoch Spoločenstva, a najmä jeho článok 20 ods. 1 písm. c) vykladať v tom zmysle, že tretia osoba môže zobraziť dizajn Spoločenstva na obchodné účely, keď chce distribuovať príslušenstvo k majiteľovmu tovaru, ktorý zodpovedá dizajnu Spoločenstva? Ak áno, aké kritéria pre to platia?

               3.

               Ako treba určiť krajinu, „na území ktorej došlo k porušeniu“, v zmysle článku 8 ods. 2 nariadenia Európskeho parlamentu a Rady (ES) č. 864/2007 z 11. júla 2007 o rozhodnom práve pre mimozmluvné záväzky (3) v prípadoch, keď tovar porušujúci dizajn Spoločenstva, porušovateľ

                           a)

                           ponúka prostredníctvom webovej stránky a táto sa zameriava – aj – na iné členské štáty ako na členský štát, v ktorom má porušovateľ sídlo,

                           b)

                           nechá dopraviť do iného členského štátu, než je členský štát, v ktorom má sídlo?

                     Má sa článok 15 písm. a) a g) uvedeného nariadenia vykladať v tom zmysle, že takto určené právo treba uplatňovať aj na úkony iných osôb poskytujúcich súčinnosť?

      (1)  Ú. v. ES L 3, s. 1; Mim. vyd. 13/027, s. 142.

      (2)  Ú. v. ES L 12, s. 1; Mim. vyd. 19/004, s. 42.

      (3)  Ú. v. EÚ L 199, s. 40.


title: Vec C-252/12: Rozsudok Súdneho dvora (tretia komora) z  18. júla 2013 [návrh na začatie prejudiciálneho konania, ktorý podal Court of Appeal (England & Wales) (Civil Division) — Spojené kráľovstvo] — Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd/Asda Stores Ltd [Ochranné známky — Nariadenie (ES) č. 207/2009 — Článok 9 ods. 1 písm. b) a c) — Článok 15 ods. 1 — Článok 51 ods. 1 písm. a) — Dôvody na zrušenie — Pojem „riadne používanie“ — Ochranná známka používaná v kombinácii s inou ochrannou známkou alebo ako časť kombinovanej ochrannej známky — Farba alebo kombinácia farieb, v ktorých sa ochranná známka používa — Dobré meno]

text:
               7.9.2013

               SK

               Úradný vestník Európskej únie

               C 260/16

         Rozsudok Súdneho dvora (tretia komora) z 18. júla 2013 [návrh na začatie prejudiciálneho konania, ktorý podal Court of Appeal (England & Wales) (Civil Division) — Spojené kráľovstvo] — Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd/Asda Stores Ltd
   (Vec C-252/12) (1)

   (Ochranné známky - Nariadenie (ES) č. 207/2009 - Článok 9 ods. 1 písm. b) a c) - Článok 15 ods. 1 - Článok 51 ods. 1 písm. a) - Dôvody na zrušenie - Pojem „riadne používanie“ - Ochranná známka používaná v kombinácii s inou ochrannou známkou alebo ako časť kombinovanej ochrannej známky - Farba alebo kombinácia farieb, v ktorých sa ochranná známka používa - Dobré meno)
   2013/C 260/27
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   Court of Appeal (England & Wales) (Civil Division)

      Účastníci konania pred vnútroštátnym súdom

      Žalobkyne: Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd

      Žalovaná: Asda Stores Ltd

      Predmet veci

   Návrh na začatie prejudiciálneho konania — Court of Appeal (England and Wales) (Civil Division) — Výklad článku 9 ods. 1 písm. b) a c) a článkov 15 a 51 nariadenia Rady (ES) č. 207/2009 z 26. februára 2009 o ochrannej známke Spoločenstva (kodifikované znenie) — Pojem „riadne používanie“ ochrannej známky — Spoločné používanie obrazovej a slovnej ochrannej známky, ktoré boli zapísané samostatne — Ochranná známka, ktorá nie je zapísaná v určitej farbe, ale sa v konkrétnej farbe používa, takže časť verejnosti si ju vo svojej mysli začala s touto farbou spájať

      Výrok rozsudku

               1.

               Článok 15 ods. 1 a článok 51 ods. 1 písm. a) nariadenia Rady (ES) č. 207/2009 z 26. februára 2009 o ochrannej známke Spoločenstva sa majú vykladať v tom zmysle, že podmienka „riadneho používania“ v zmysle týchto ustanovení môže byť splnená, ak sa obrazová ochranná známka Spoločenstva používa len v kombinácii so slovnou ochrannou známkou Spoločenstva, ktorá je umiestnená na nej, pričom samotná táto kombinácia dvoch ochranných známok je navyše zapísaná ako ochranná známka Spoločenstva, pokiaľ rozdiely medzi podobou, v akej sa ochranná známka používa, a podobou, v akej bola zapísaná, nemenia rozlišovaciu spôsobilosť tejto zapísanej ochrannej známky.

               2.

               Článok 9 ods. 1 písm. b) a c) nariadenia č. 207/2009 sa má vykladať v tom zmysle, že ak ochranná známka Spoločenstva nebola zapísaná v určitej farbe, ale jej majiteľ ju vo veľkom rozsahu používa v určitej farbe alebo v kombinácii určitých farieb, takže významná časť verejnosti si túto ochrannú známku vo svojej mysli spája s touto farbou alebo kombináciou farieb, farba alebo farby, ktoré tretia osoba používa pre označenie spôsobilé porušiť práva z tejto ochrannej známky, sú relevantné v rámci celkového posúdenia pravdepodobnosti zámeny alebo neoprávneného prospechu v zmysle tohto ustanovenia.

               3.

               Článok 9 ods. 1 písm. b) a c) nariadenia č. 207/2009 sa má vykladať v tom zmysle, že skutočnosť, že tretia osoba používajúca označenie spôsobilé porušiť práva zo zapísanej ochrannej známky sa v mysli významnej časti verejnosti spája s konkrétnou farbou alebo kombináciou farieb, ktoré používa pre toto označenie, je relevantným faktorom v rámci celkového posúdenia pravdepodobnosti zámeny a neoprávneného prospechu v zmysle tohto ustanovenia.

      (1)  Ú. v. EÚ C 227, 28.7.2012.


title: Vec T-150/04: Rozsudok Súdu prvého stupňa z  11. júla 2007 – Mülhens/ÚHVT – Minoronzoni (TOSCA BLU) ( Ochranná známka Spoločenstva — Námietkové konanie — Prihláška obrazovej ochrannej známky Spoločenstva TOSCA BLU — Skoršia slovná národná ochranná známka TOSCA — Relatívne dôvody zamietnutia — Ochranná známka všeobecne známa v zmysle článku 6 bis Parížskeho dohovoru — Článok 8 ods. 1 písm. b) nariadenia (ES) č. 40/94 — Článok 8 ods. 5 nariadenia č. 40/94 )

text:
               25.8.2007

               SK

               Úradný vestník Európskej únie

               C 199/31

         Rozsudok Súdu prvého stupňa z 11. júla 2007 – Mülhens/ÚHVT – Minoronzoni (TOSCA BLU)
   (Vec T-150/04) (1)

   („Ochranná známka Spoločenstva - Námietkové konanie - Prihláška obrazovej ochrannej známky Spoločenstva TOSCA BLU - Skoršia slovná národná ochranná známka TOSCA - Relatívne dôvody zamietnutia - Ochranná známka všeobecne známa v zmysle článku 6 bis Parížskeho dohovoru - Článok 8 ods. 1 písm. b) nariadenia (ES) č. 40/94 - Článok 8 ods. 5 nariadenia č. 40/94“)
   (2007/C 199/57)
   Jazyk konania: taliančina
   Účastníci konania

      Žalobkyňa: Mülhens GmbH & Co. KG (Kolín, Nemecko) (v zastúpení: T. Schulte-Beckhausen, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne M. Capostagno, neskôr O. Montalto, splnomocnení zástupcovia)

      Ďalší účastník konania pred odvolacím senátom ÚHVT a vedľajší účastník v konaní pred Súdom prvého stupňa: Minoronzoni Srl (Ponte San Pietro, Taliansko) (v zastúpení: G. Floridia, F. Polettini a R. Floridia, advokáti)
   Predmet veci
   Žaloba podaná proti rozhodnutiu prvého odvolacieho senátu Úradu pre harmonizáciu vnútorného trhu (ochranné známky a vzory) z 18. februára 2004 (vec R 949/2001-1), týkajúcemu sa námietkového konania medzi Mülhens GmbH & Co. KG a Minoronzoni Srl
   Výrok rozsudku

               1.

               Žaloba sa zamieta.

               2.

               Mühlens GmbH & Co. KG je povinná nahradiť trovy konania.

      (1)  Ú. v. EÚ C 239, 25.9.2004.


title: Vec T-54/12: Žaloba podaná 8. februára 2012 — K2 Sports Europe/ÚHVT — Karhu Sport Iberica (SPORT)

text:
               14.4.2012

               SK

               Úradný vestník Európskej únie

               C 109/22

         Žaloba podaná 8. februára 2012 — K2 Sports Europe/ÚHVT — Karhu Sport Iberica (SPORT)
   (Vec T-54/12)
   2012/C 109/47
   Jazyk, v ktorom bola podaná žaloba: angličtina

      Účastníci konania

      Žalobkyňa: K2 Sports Europe GmbH (Penzberg, Nemecko) (v zastúpení: J. Güell Serra, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Karhu Sport Iberica, SL (Córdoba, Španielsko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 29. novembra 2011 vo veci R 986/2010-4,

               —

               zaviazal ÚHVT na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: ďalší účastník konania pred odvolacím senátom.

      Prihlasovaná ochranná známka Spoločenstva: čiernobiela obrazová ochranná známka „SPORT“ pre tovary zaradené v triedach 18, 25 a 28 — prihláška ochrannej známky Spoločenstva č. 7490113.

      Majiteľ ochrannej známky alebo označenia namietaných v námietkovom konaní: žalobkyňa.

      Namietaná ochranná známka alebo označenie: ochranná známka „K2 SPORTS“ zapísaná v Nemecku pod č. 302008015437 pre tovary zaradené v triedach 18, 25 a 28; medzinárodná slovná ochranná známka „K2 SPORTS“ zapísaná pod č. 982235 pre tovary zaradené v triedach 18, 25 a 28.

      Rozhodnutie námietkového oddelenia: zamietnutie námietky v celom rozsahu.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia Rady č. 207/2009, pretože odvolací senát i) nezohľadnil, že rozdiely medzi ochrannými známkami boli na základe totožnosti dotknutých tovarov oslabené; ii) vykonal nesprávne posúdenie prihlasovanej ochrannej známky, lebo sa domnieval, že je vylúčené, aby bol obrazový prvok verejnosťou vnímaný ako zobrazenie písmena K; iii) sa nesprávne domnieval, že slovo „SPORT“ nemá byť v rámci analýzy zohľadnené, keďže je chápané vo všetkých relevantných oblastiach; iv) sa dopustil nesprávneho právneho posúdenia pri porovnávaní znakov a v) medzi kolidujúcimi ochrannými známkami existuje pravdepodobnosť zámeny, aj keď slovo „SPORT“ môže mať len slabú rozlišovaciu spôsobilosť.


title: Vec C-342/17: Návrh na začatie prejudiciálneho konania, ktorý podal Tribunale Amministrativo Regionale per il Veneto (Taliansko) 8. júna 2017 – Memoria Srl, Antonia Dall’Antonia/Comune di Padova

text:
               18.9.2017

               SK

               Úradný vestník Európskej únie

               C 309/26

         Návrh na začatie prejudiciálneho konania, ktorý podal Tribunale Amministrativo Regionale per il Veneto (Taliansko) 8. júna 2017 – Memoria Srl, Antonia Dall’Antonia/Comune di Padova
   (Vec C-342/17)
   (2017/C 309/33)
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Amministrativo Regionale per il Veneto

      Účastníci konania pred vnútroštátnym súdom

      Žalobkyne: Memoria Srl, Antonia Dall’Antonia

      Žalovaný: Comune di Padova

      Prejudiciálna otázka

   Majú sa články 49 a 56 Zmluvy o fungovaní Európskej únie vykladať v tom zmysle, že bránia uplatňovaniu nasledujúcich ustanovení článku 52 všeobecne záväzného nariadenia mesta Padova o cintorínskych službách:
   „Osobe, ktorej sa urna odovzdáva, sa v nijakom prípade nepovoľuje zveriť uchovávanie urny tretím osobám. Tento zákaz platí aj v prípade, ak zosnulý počas života výslovne prejavil inú vôľu (tretí odsek).
   Urna sa uchováva výlučne v obydlí osoby, ktorej bola zverená (štvrtý odsek) …
   Účelom uchovávania urien nemôže byť v nijakom prípade dosiahnutie zisku, pričom z tohto dôvodu sa nepovoľuje podnikateľská činnosť, ktorej predmetom, hoci nie výlučným, by bolo uchovávanie urien, a to z akéhokoľvek dôvodu a na akúkoľvek dobu. Platí tento zákaz aj v prípade, ak zosnulý počas života výslovne prejavil inú vôľu (desiaty odsek)?“


title: Vec C-316/14: Uznesenie predsedu Súdneho dvora z 25. septembra 2014 (návrh na začatie prejudiciálneho konania, ktorý podal Amtsgericht Rüsselsheim – Nemecko) – Marc Hußock, Ute Hußock, Michelle Hußock, Florian Hußock/Condor Flugdienst GmbH

text:
               1.12.2014

               SK

               Úradný vestník Európskej únie

               C 431/17

         Uznesenie predsedu Súdneho dvora z 25. septembra 2014 (návrh na začatie prejudiciálneho konania, ktorý podal Amtsgericht Rüsselsheim – Nemecko) – Marc Hußock, Ute Hußock, Michelle Hußock, Florian Hußock/Condor Flugdienst GmbH
   (Vec C-316/14) (1)

   (2014/C 431/27)
   Jazyk konania: nemčina
   Predseda Súdneho dvora nariadil výmaz veci.

      (1)  Ú. v. EÚ C 303, 8.9.2014.


title: Vec C-65/07: Žaloba podaná 8. februára 2007 – Komisia Európskych spoločenstiev/Írsko

text:
               24.3.2007

               SK

               Úradný vestník Európskej únie

               C 69/14

         Žaloba podaná 8. februára 2007 – Komisia Európskych spoločenstiev/Írsko
   (Vec C-65/07)
   (2007/C 69/32)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: B. Stromsky a D. Lawunmi, splnomocnení zástupcovia)

      Žalované: Írsko
   Návrhy žalobkyne

               —

               určiť, že Írsko tým, že neprijalo zákony, iné predpisy a správne opatrenia potrebné na dosiahnutie súladu so smernicou Európskeho parlamentu a Rady 2004/24/ES z 31. marca 2004, ktorou sa mení a dopĺňa smernica 2001/83/ES ustanovujúca zákonník spoločenstva o liekoch na humánne použitie o tradičné rastlinné lieky (1), alebo v každom prípade tým, že o nich neinformovalo Komisiu, si nesplnilo svoje povinnosti ktoré mu vyplývajú podľa článku 2 tejto smernice,

               —

               zaviazať Írsko na náhradu trov konania.

         Žalobné dôvody a hlavné tvrdenia
   Lehota na prebratie smernice uplynula 30. októbra 2005.

      (1)  Ú. v. EÚ L 136, s. 85; Mim. vyd. 13/034, s. 313.


title: Vec F-62/12: Žaloba podaná 15. júna 2012 — ZZ/AESA

text:
               4.8.2012

               SK

               Úradný vestník Európskej únie

               C 235/17

         Žaloba podaná 15. júna 2012 — ZZ/AESA
   (Vec F-62/12)
   2012/C 235/36
   Jazyk konania: francúzština

      Účastníci konania

      Žalobca: ZZ (v zastúpení: D. Abreu Caldas, A. Coolen, J.-N. Louis, É. Marchal a S. Orlandi, advokáti)

      Žalovaná: Európska agentúra pre bezpečnosť letectva

      Predmet a opis sporu

   Zrušenie rozhodnutia o nariadení výpočtu započítaných práv na dôchodok nadobudnutých pred nástupom do služby na základe nových všeobecných vykonávacích ustanovení článku 11 ods. 2 prílohy VIII služobného poriadku z 3. marca 2011

      Návrhy žalobcu

               —

               vyhlásiť článok 9 všeobecných vykonávacích ustanovení článku 11 ods. 2 prílohy VIII služobného poriadku za nezákonný,

               —

               zrušiť rozhodnutie nariaďujúce uplatniť na žiadosť o presun práv žalobcu na dôchodok hodnoty stanovené vo všeobecných vykonávacích ustanoveniach článku 11 ods. 2 prílohy VIII služobného poriadku z 3. marca 2011,

               —

               zaviazať Európsku agentúru pre bezpečnosť letectva na náhradu trov konania.


title: Vec F-55/11: Uznesenie Súdu pre verejnú službu z  12. decembra 2012 — Chatzidoukakis/Komisia

text:
               16.2.2013

               SK

               Úradný vestník Európskej únie

               C 46/33

         Uznesenie Súdu pre verejnú službu z 12. decembra 2012 — Chatzidoukakis/Komisia
   (Vec F-55/11) (1)

   2013/C 46/69
   Jazyk konania: gréčtina
   Predseda prvej komory nariadil výmaz veci.

      (1)  Ú. v. EÚ C 252, 27.8.2011, s. 56.


title: Vec T-728/14: Žaloba podaná 10. októbra 2014 – Universal Protein Supplements Corp. d/b/a Universal Nutrition/ÚHVT – H. Young Holdings (animal)

text:
               1.12.2014

               SK

               Úradný vestník Európskej únie

               C 431/44

         Žaloba podaná 10. októbra 2014 – Universal Protein Supplements Corp. d/b/a Universal Nutrition/ÚHVT – H. Young Holdings (animal)
   (Vec T-728/14)
   (2014/C 431/69)
   Jazyk, v ktorom bola podaná žaloba: angličtina

      Účastníci konania

      Žalobca: Universal Protein Supplements Corp. d/b/a Universal Nutrition (New Brunswick, Spojené štáty) (v zastúpení: S. Malynicz, barrister)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastník konania pred odvolacím senátom: H. Young Holdings plc (Newbury, Spojené kráľovstvo)

      Údaje týkajúce sa konania pred ÚHVT

      Majiteľ spornej ochrannej známky: ďalší účastník konania pred odvolacím senátom.

      Dotknutá sporná ochranná známka: obrazová ochranná známka Spoločenstva zobrazujúca slovný prvok „animal“ – ochranná známka Spoločenstva č. 2 8 24  548.

      Konanie pred ÚHVT: konanie o vyhlásení neplatnosti.

      Napadnuté rozhodnutie: rozhodnutie prvého odvolacieho senátu ÚHVT z 31. júla 2014 vo veci R 2058/2013-1.

      Návrhy

   Žalobca navrhuje, aby Všeobecný súd:

               —

               zrušil napadnuté rozhodnutie,

               —

               uložil ÚHVT a ďalšiemu účastníkovi konania pred odvolacím senátom povinnosť nahradiť svoje vlastné trovy konania a trovy konania žalobcu.

      Uvádzané žalobné dôvody

               —

               porušenie článku 8 ods. 4 nariadenia č. 207/2009,

               —

               porušenie článku 37 písm. b) ii) nariadenia č. 2868/95.


title: Vec C-651/13: Návrh na začatie prejudiciálneho konania, ktorý podal Consiglio di Stato (Taliansko) 9. decembra 2013 – Lb Group Ltd/Ministero dell’Economia e delle Finanze a i.

text:
               14.4.2014

               SK

               Úradný vestník Európskej únie

               C 112/21

         Návrh na začatie prejudiciálneho konania, ktorý podal Consiglio di Stato (Taliansko) 9. decembra 2013 – Lb Group Ltd/Ministero dell’Economia e delle Finanze a i.
   (Vec C-651/13)
   2014/C 112/26
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Consiglio di Stato

      Účastníci konania pred vnútroštátnym súdom

      Žalobkyňa: Lb Group Ltd

      Žalovaní: Ministero dell’Economia e delle Finanze, Amministrazione Autonoma dei Monopoli di Stato (AAMS), Galassia Game Srl

      Prejudiciálne otázky

               1.

               Majú sa články 49 a nasl. ZFEÚ a články 56 a nasl. ZFEÚ, ako aj zásady, ktoré Súdny dvor Európskej únie potvrdil vo svojom rozsudku zo 16. februára 2012 (spojené veci C-72/10 a C-77/10) vykladať v tom zmysle, že bránia vypísaniu ponukového konania na udelenie koncesií s kratším obdobím platnosti ako skôr vydané koncesie, v prípade, že účelom vypísania tohto ponukového konania je náprava dôsledkov vyplývajúcich z nezákonného vylúčenia určitého počtu prevádzkovateľov z predchádzajúcich súťaží?

               2.

               Majú sa články 49 a nasl. ZFEÚ a články 56 a nasl. ZFEÚ, ako aj zásady, ktoré Súdny dvor Európskej únie potvrdil v rovnakom rozsudku zo 16. februára 2012 (spojené veci C-72/10 a C-77/10) vykladať v tom zmysle, že bránia tomu, aby potreba reorganizácie systému prostredníctvom časového zjednotenia platnosti koncesií predstavovala primerané kauzálne odôvodnenie pre obmedzenie dĺžky platnosti koncesií, ktoré sú predmetom súťaže, vzhľadom na trvanie zmluvných vzťahov založených na koncesiách udelených v minulosti?


title: Vec T-466/15: Uznesenie Všeobecného súdu zo 14. septembra 2016 – Makhlouf/Rada

text:
               7.11.2016

               SK

               Úradný vestník Európskej únie

               C 410/34

         Uznesenie Všeobecného súdu zo 14. septembra 2016 – Makhlouf/Rada
   (Vec T-466/15) (1)

   (2016/C 410/52)
   Jazyk konania: francúzština
   Predseda siedmej komory nariadil výmaz veci.

      (1)  Ú. v. EÚ C 337, 12.10.2015.


title: Vec C-211/09: Žaloba podaná 11. júna 2009 — Komisia Európskych spoločenstiev/Helénska republika

text:
               15.8.2009

               SK

               Úradný vestník Európskej únie

               C 193/13

         Žaloba podaná 11. júna 2009 — Komisia Európskych spoločenstiev/Helénska republika
   (Vec C-211/09)
   2009/C 193/17
   Jazyk konania: gréčtina

      Účastníci konania

      Žalobkyňa: Komisia Európskych spoločenstiev (v zastúpení: M. Karanasou-Apostolopoulou a L. Balta)

      Žalovaná: Helénska republika

      Návrhy žalobkyne

   Komisia navrhuje:

               —

               určiť, že Helénska republika si tým, že neprijala všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene a doplnení smernice 2002/58/ES (1) alebo v každom prípade tým, že o nich neinformovala Komisiu, nesplnila svoje povinnosti, ktoré jej vyplývajú z tejto smernice,

               —

               zaviazať Helénsku republiku na náhradu trov konania.

      Žalobné dôvody a hlavné tvrdenia

   Lehota na prebratie smernice 2006/24/ES do vnútroštátneho právneho poriadku uplynula 15. septembra 2007.

      (1)  Ú. v. EÚ L 105, s. 54.


title: Vec T-424/08: Žaloba podaná 16. septembra 2008 – Nexus Europe (Ireland)/Komisia

text:
               10.1.2009

               SK

               Úradný vestník Európskej únie

               C 6/32

         Žaloba podaná 16. septembra 2008 – Nexus Europe (Ireland)/Komisia
   (Vec T-424/08)
   (2009/C 6/67)
   Jazyk konania: angličtina
   Účastníci konania

      Žalobkyňa: Nexus Europe (Ireland) Ltd (Dublin, Írsko) (v zastúpení: M. Noonan, barrister)

      Žalovaná: Komisia Európskych spoločenstiev
   Návrhy žalobkyne

               —

               zaviazať Komisiu na náhradu škody vo výške 95 418,99 eur,

               —

               zaviazať Komisiu na náhradu trov konania.

         Žalobné dôvody a hlavné tvrdenia
   Dňa 31. októbra 2001 žalobkyňa a Komisia uzatvorili zmluvu o „spoločných nákladoch a výskume a vývoji“ podľa prílohy IV („Pravidlá pre finančnú účasť Spoločenstva“) rozhodnutia Európskeho parlamentu a Rady č. 182/1999/ES z 22. decembra 1998 o piatom rámcovom programe Európskeho spoločenstva v oblasti výskumu, technického rozvoja a demonštračných činností (1998 – 2002) (1), pričom žalobkyňa, ktorá spolu s ostatnými zmluvnými subjektmi vytvorila konzorcium, začala realizovať projekt MUTEIS IST-2000-30117, ktorého cieľom bolo objasniť a porozumieť funkčnej a priestorovej diverzite v európskej digitálnej ekonomike z makroekonomického a lokálno/mestského hľadiska. Žalobkyňa navrhla, aby sa Komisia podieľala na tomto projekte v rámci modelu financovania „dodatočných nákladov“ v súvislosti s oprávnenými nákladmi na projekt. Po výmene korešpondencie medzi zmluvnými stranami Komisia žalobkyni oznámila, že musela dočasne zamietnuť model financovania nákladov na personál a prevádzkových nákladov, ktoré jej žalobkyňa predložila, a súčasne jej navrhla, aby opätovne zvážila svoju účasť v rámci modelu financovania celkových oprávnených nákladov alebo celkových nákladov s možnosťou jednorazovej sumy na prevádzkové náklady. Na základe týchto podmienok žalobkyňa 30. apríla 2004 podpísala zmenenú zmluvu.
   Vo svojom návrhu na náhradu škody žalobkyňa tvrdí, že Komisia nemala právomoc žiadať o zmenu zmluvy a odvolávať sa na článok 3 ods. 2 prílohy II alebo pritom prekročila svoju právomoc. Uvádza, že Komisia síce mohla odmietnuť model financovania, ktorý jej žalobkyňa navrhla v čase podpisovania zmluvy, ale zmluva neobsahuje ustanovenie, ktoré by Komisii umožňovalo zmeniť model financovania v priebehu projektu. Žalobkyňa okrem toho tvrdí, že ak neexistovalo dôvodné podozrenie z podvodu alebo finančných nezrovnalostí zo strany žalobkyne, Komisia nebola oprávnená odvolávať sa na článok 3 ods. 2 prílohy II zmluvy, aby odôvodnila zmenené zmluvné podmienky.
   Žalobkyňa ďalej tvrdí, že Komisia porušila svoje zmluvné povinnosti, a tým porušila článok 1134 prvý odsek belgického občianskeho zákonníka, podľa ktorého dohody, ktoré boli uzatvorené v súlade s právom, majú pre zmluvné strany účinok zákona. Počas trvania zmluvy by podľa žalobkyne mal platiť ten model financovania, na ktorom sa zmluvné strany dohodli pri podpise zmluvy, a Komisia teda porušila zmluvu, keď žalobkyňu žiadala, aby model financovania zmenila.
   Žalobkyňa okrem toho tvrdí, že Komisia porušila zásadu legitímnych očakávaní a zásadu riadnej správy vecí verejných.

      (1)  Ú. v. ES L 26, s. 1.


title: Vec T-565/12: Rozsudok Všeobecného súdu z  3. júla 2014 – National Iranian Tanker Company/Rada ( „Spoločná zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zmrazenie finančných prostriedkov — Povinnosť odôvodnenia — Nesprávne posúdenie — Modulácia účinkov zrušenia po určitom čase“ )

text:
               25.8.2014

               SK

               Úradný vestník Európskej únie

               C 282/31

         Rozsudok Všeobecného súdu z 3. júla 2014 – National Iranian Tanker Company/Rada
   (Vec T-565/12) (1)

   ((„Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Povinnosť odôvodnenia - Nesprávne posúdenie - Modulácia účinkov zrušenia po určitom čase“))
   2014/C 282/40
   Jazyk konania: angličtina

      Účastníci konania

      Žalobkyňa: National Iranian Tanker Company (Teherán, Irán) (v zastúpení: R. Chandrasekera, S. Ashley, C. Murphy, solicitors, M. Lester, barrister, a D. Wyatt, QC)

      Žalovaná: Rada Európskej únie (v zastúpení: S. Boelaert a M. Bishop, splnomocnení zástupcovia)

      Predmet veci

   Návrh na zrušenie jednak rozhodnutia Rady 2012/635/SZBP z 15. októbra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 282, s. 58), v rozsahu, v akom bolo meno žalobkyne zapísané do zoznamu v prílohe II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, s. 39), a jednak vykonávacieho nariadenia Rady (EÚ) č. 945/2012 z 15. októbra 2012, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 282, s. 16), v rozsahu, v akom sa toto nariadenie týka žalobkyne

      Výrok rozsudku

               1.

               Rozhodnutie Rady 2012/635/SZBP z 15. októbra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu, sa ruší v rozsahu, v akom bolo meno spoločnosti National Iranian Tanker Company zapísané do prílohy II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP.

               2.

               Vykonávacie nariadenie Rady (EÚ) č. 945/2012 z 15. októbra 2012, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu, sa ruší v rozsahu, v akom bolo meno spoločnosti National Iranian Tanker Company zapísané do prílohy IX nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010.

               3.

               Účinky rozhodnutia 2012/635 a vykonávacieho nariadenia č. 945/2012 sú voči spoločnosti National Iranian Tanker Company zachované až do uplynutia lehoty na podanie odvolania podľa článku 56 prvého odseku Štatútu Súdneho dvora Európskej únie, alebo ak bolo v rámci tejto lehoty podané odvolanie, do jeho zamietnutia.

               4.

               Rada Európskej únie znáša svoje vlastné trovy konania a je povinná nahradiť trovy konania, ktoré vznikli spoločnosti National Iranian Tanker Company.

      (1)  Ú. v. EÚ C 55, 23.2.2013.


title: Vec T-464/17: Žaloba podaná 26. júla 2017 – TP/Komisia

text:
               18.9.2017

               SK

               Úradný vestník Európskej únie

               C 309/36

         Žaloba podaná 26. júla 2017 – TP/Komisia
   (Vec T-464/17)
   (2017/C 309/48)
   Jazyk konania: taliančina

      Účastníci konania

      Žalobca: TP (v zastúpení: W. Limuti, avvocato)

      Žalovaná: Európska komisia

      Návrhy

   Žalobca navrhuje, aby Všeobecný súd:

               —

               zrušil a odvolal napadnuté rozhodnutie a zrušil všetky akty, ktoré z neho vyplývajú, ako aj prípravné akty, vrátane tých, ktoré doposiaľ nie sú známe, a zrušil všetky dôsledky, ktoré z toho vyplývajú voči žalobcovi a dotýkajú sa jeho právnej a majetkovej sféry, a pritom určil, aby sa záležitosť prejednala spôsobom, ktorý umožní žalobcovi predložiť svoje pripomienky po získaní nevyhnutných informácií, a aby sa nové rozhodnutie prijalo pri dodržaní zásad dôvery, zákonnosti a transparentnosti;

               —

               vyhovel tejto žalobe a v dôsledku toho uznal ujmu spôsobenú úradníkovi a konkrétnejšie nielen majetkovú ujmu, ale aj nemajetkovú ujmu (fyzické a psychické poškodenie), ako je uvedené v znaleckom posudku lekára založenom do spisu, ktorý uvádza stredne závažnú existenčnú ujmu, ako aj adaptačné problémy sprevádzané úzkosťou a chronickou depresiou vyvolané traumatizmom spôsobeným v pracovnom prostredí, zvýšenú o 20 %.

      Dôvody a hlavné tvrdenia

   Táto žaloba sa týka rozhodnutia o zamietnutí námietky predloženej žalobcom. Touto námietkou žalobca napadol rozhodnutie Úradu pre správu a úhradu individuálnych nárokov (Úrad PMO) o jeho plate v súvislosti s rozsudkom, ktorý vydal Tribunale di Treviso (Okresný súd Treviso, Taliansko), ktorý vyhlásil rozvod manželstva medzi žalobcom a jeho bývalou manželkou.
   Na podporu svojej žaloby žalobca uvádza tieto žalobné dôvody.

               1.

               Porušenie práva úradníka byť vypočutý a predložiť svoje pripomienky.

               2.

               Porušenie práva žalobcu získať relevantné informácie, aby sa mohol obhajovať.

               3.

               Porušenie práva žalobcu oboznámiť sa s dôvodmi, ktoré bránia sprístupneniu relevantných informácií jeho osobe.

               4.

               Porušenie a nesprávne uplatnenie článku 7 ods. 1 nariadenia Európskeho Parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (1) a v dôsledku toho porušenie práva na informácie o konaní začatom voči žalobcovi a porušenie povinnosti odôvodniť rozhodnutia.

               5.

               Porušenie článku 24 služobného poriadku a v dôsledku toho porušenie práva žalobcu na obranu a pomoc inštitúcie pred útokmi iných osôb.

               6.

               Existencia psychickej a fyzickej ujmy žalobcu a príčinná súvislosť medzi správaním administratívy a spôsobenou ujmou.

      (1)  (Ú. v. ES L 145, 2001, s. 43; Mim. vyd. 01/003, s. 331)


title: Vec T-183/04: Uznesenie Súdu prvého stupňa z  19. marca 2007 – Tokai Europe/Komisia ( Žaloba o neplatnosť — Spoločný colný sadzobník — Zaradenie v kombinovanej nomenklatúre — Osoba, ktorá nie je osobne dotknutá — Neprípustnosť )

text:
               28.4.2007

               SK

               Úradný vestník Európskej únie

               C 96/34

         Uznesenie Súdu prvého stupňa z 19. marca 2007 – Tokai Europe/Komisia
   (Vec T-183/04) (1)

   („Žaloba o neplatnosť - Spoločný colný sadzobník - Zaradenie v kombinovanej nomenklatúre - Osoba, ktorá nie je osobne dotknutá - Neprípustnosť“)
   (2007/C 96/71)
   Jazyk konania: nemčina
   Účastníci konania

      Žalobkyňa: Tokai Europe GmbH (Mönchengladbach, Nemecko) (v zastúpení: H. Kroemer, advokát)

      Žalovaná: Komisia Európskych spoločenstiev (v zastúpení: X. Lewis a B. Schima, splnomocnení zástupcovia)
   Predmet veci
   Zrušenie nariadenia Komisie (ES) č. 384/2004 z 1. marca 2004 týkajúce sa zatriedenia určitých tovarov v kombinovanej nomenklatúre (Ú. v. EÚ L 64, s. 21; Mim. vyd. 02/016, s. 60)
   Výrok uznesenia

               1.

               Žaloba sa zamieta ako neprípustná.

               2.

               Žalobkyňa je povinný nahradiť trovy konania.

      (1)  Ú. v. EÚ C 217, 28.8.2004.


title: Vec F-61/11: Uznesenie Súdu pre verejnú službu (druhá komora) z  23. októbra 2012 — Possanzini/Frontex (Verejná služba — Dočasný zamestnanec — Konanie týkajúce sa predĺženia zmluvy dočasného zamestnanca — Oznámenie informujúce zamestnanca o negatívnom stanovisku hodnotiteľa v súvislosti s predĺžením — Akt spôsobujúci ujmu — Neexistencia — Návrh na zrušenie nepriaznivých pripomienok k výkonnosti uvedených vo výročných hodnotiacich správach — Zjavne neprípustná žaloba)

text:
               16.2.2013

               SK

               Úradný vestník Európskej únie

               C 46/31

         Uznesenie Súdu pre verejnú službu (druhá komora) z 23. októbra 2012 — Possanzini/Frontex
   (Vec F-61/11) (1)

   (Verejná služba - Dočasný zamestnanec - Konanie týkajúce sa predĺženia zmluvy dočasného zamestnanca - Oznámenie informujúce zamestnanca o negatívnom stanovisku hodnotiteľa v súvislosti s predĺžením - Akt spôsobujúci ujmu - Neexistencia - Návrh na zrušenie nepriaznivých pripomienok k výkonnosti uvedených vo výročných hodnotiacich správach - Zjavne neprípustná žaloba)
   2013/C 46/61
   Jazyk konania: francúzština

      Účastníci konania

      Žalobca: Daniele Possanzini (Varšava, Poľsko) (v zastúpení: S. Pappas, advokát)

      Žalovaná: Európska agentúra pre riadenie operačnej spolupráce na vonkajších hraniciach členských štátov Európskej únie (Frontex) (v zastúpení: S. Vuorensola a H. Caniard, splnomocnení zástupcovia, D. Waelbroeck a A. Duron, advokáti)

      Predmet veci

   Verejná služba — Návrh na zrušenie rozhodnutia o odvolaní rozhodnutia predĺžiť žalobcovi zmluvu dočasného zamestnanca a časti jeho hodnotiacich správ za obdobie od augusta 2006 do decembra 2009

      Výrok

               1.

               Žaloba sa zamieta ako zjavne neprípustná.

               2.

               Pán Possanzini znáša svoje vlastné trovy konania a je povinný nahradiť trovy konania, ktoré vynaložila Európska agentúra pre riadenie operačnej spolupráce na vonkajších hraniciach členských štátov Európskej únie.

      (1)  Ú. v. EÚ C 226, 30.7.2011, s. 32.


title: Vec F-131/06: Uznesenie Súdu pre verejnú službu (prvá komora) zo 14. decembra 2007 – Steinmetz/Komisia (Verejná služba — Úradníci — Mimosúdne urovnanie — Vykonanie dohody — Zamietnutie náhrady výdavkov vynaložených rámci služobnej cesty — Zjavná neprípustnosť — Neexistencia záujmu na konaní — Rozdelenie trov konania — Neodôvodnené a šikanózne trovy konania)

text:
               23.2.2008

               SK

               Úradný vestník Európskej únie

               C 51/61

         Uznesenie Súdu pre verejnú službu (prvá komora) zo 14. decembra 2007 – Steinmetz/Komisia
   (Vec F-131/06) (1)

   (Verejná služba - Úradníci - Mimosúdne urovnanie - Vykonanie dohody - Zamietnutie náhrady výdavkov vynaložených rámci služobnej cesty - Zjavná neprípustnosť - Neexistencia záujmu na konaní - Rozdelenie trov konania - Neodôvodnené a šikanózne trovy konania)
   (2008/C 51/113)
   Jazyk konania: francúzština
   Účastníci konania

      Žalobca: Robert Steinmetz (Luxemburg, Luxembursko) (v zastúpení: J. Choucroun, advokát)

      Žalovaná: Komisia Európskych spoločenstiev (v zastúpení: J. Currall a K. Herrmann, splnomocnení zástupcovia)
   Predmet veci
   Zrušenie rozhodnutia Komisie z 21. februára 2005 zamietajúceho úplné vykonanie mimosúdneho urovnania uzatvoreného medzi účastníkmi konania vo veci T-155/05, predloženej Súdu prvého stupňa Európskych spoločenstiev
   Výrok uznesenia

               1.

               Žaloba sa odmieta ako zjavne neprípustná.

               2.

               Pán Steinmetz znáša svoje vlastné trovy konania s výnimkou sumy 500 eur.

               3.

               Komisia Európskych spoločenstiev znáša svoje vlastné trovy konania a trovy konania pána Steinmetza vo výške 500 eur.

      (1)  Ú. v. EÚ C 326, 30.12.2006, s. 86.


title: Vec T-581/11: Žaloba podaná 9. novembra 2011 — Dimian/ÚHVT — Bayer Design Fritz Bayer (BABY BAMBOLINA)

text:
               28.1.2012

               SK

               Úradný vestník Európskej únie

               C 25/58

      Žaloba podaná 9. novembra 2011 — Dimian/ÚHVT — Bayer Design Fritz Bayer (BABY BAMBOLINA)
      (Vec T-581/11)
      (2012/C 25/112)
      Jazyk, v ktorom bola podaná žaloba: angličtina

         Účastníci konania

         Žalobkyňa: Dimian AG (Nürnberg, Nemecko) (v zastúpení: P. Pozzi a G. Ghisletti, lawyers)

         Žalovaný: Úrad pre harmonizáciu vnútorného trhu (ochranné známky a vzory)

         Ďalší účastník konania pred odvolacím senátom: Bayer Design Fritz Bayer GmbH & Co. KG (Michelau, Nemecko)

         Návrhy

      Žalobkyňa navrhuje, aby Všeobecný súd:

                  —

                  zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 3. augusta 2011 vo veci R 1822/2010-2,

                  —

                  zaviazal žalovaného na náhradu trov konania.

         Dôvody a hlavné tvrdenia

         Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „BABY BAMBOLINA“ pre tovary zaradené do triedy 28 — ochranná známka Spoločenstva č. 6403927.

         Majiteľ ochrannej známky Spoločenstva: ďalší účastník konania pred odvolacím senátom.

         Účastník, ktorý sa domáha vyhlásenia neplatnosti: žalobkyňa.

         Odôvodnenie návrhu na vyhlásenie neplatnosti: účastníčka konania žiadajúca vyhlásenie neplatnosti odôvodnila svoju žiadosť článkom 53 ods. 1 písm. c) v spojení s článkom 8 ods. 4 nariadenia Rady (ES) č. 207/2009, ako aj článkom 53 ods. 1 písm. a) v spojení s článkom 8 ods. 1 písm. b) a článkom 8 ods. 2 písm. c) nariadenia Rady (ES) č. 207/2009.

         Rozhodnutie výmazového oddelenia: zamietnutie žiadosti o výmaz.

         Rozhodnutie odvolacieho senátu: zamietnutie odvolania.

         Dôvody žaloby: porušenie článku 53 ods. 1 písm. c) v spojení s článkom 8 ods. 4 nariadenia Rady (ES) č. 207/2009 tým, že odvolací senát nezohľadnil význam uvedených katalógov týkajúcich sa obdobia 2008 — 2009.


title: Vec T-362/15: Uznesenie Všeobecného súdu z 28. septembra 2016 – Lacamanda Group/EUIPO – Woolley (HENLEY) („Ochranná známka Európskej únie — Konanie o neplatnosť — Slovná ochranná známka Európskej únie HENLEY — Skoršie slovné ochranné známky Spojeného kráľovstva a Európskej únie HENLEYS — Článok 8 ods. 5 nariadenia (ES) č. 207/2009 — Neoprávnene poberaný zisk z rozlišovacej spôsobilosti alebo dobrého mena skoršej ochrannej známky“)

text:
               7.11.2016

               SK

               Úradný vestník Európskej únie

               C 410/15

         Uznesenie Všeobecného súdu z 28. septembra 2016 – Lacamanda Group/EUIPO – Woolley (HENLEY)
   (Vec T-362/15) (1)

   ((„Ochranná známka Európskej únie - Konanie o neplatnosť - Slovná ochranná známka Európskej únie HENLEY - Skoršie slovné ochranné známky Spojeného kráľovstva a Európskej únie HENLEYS - Článok 8 ods. 5 nariadenia (ES) č. 207/2009 - Neoprávnene poberaný zisk z rozlišovacej spôsobilosti alebo dobrého mena skoršej ochrannej známky“))
   (2016/C 410/19)
   Jazyk konania: angličtina

      Účastníci konania

      Žalobkyňa: The Lacamanda Group Ltd (Manchester, Spojené kráľovstvo) (v zastúpení: C. Scott, barrister)

      Žalovaný: Úrad Európskej únie pre duševné vlastníctvo (v zastúpení: H. O’Neil, splnomocnený zástupca)

      Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Nigel Woolley (Braceborough, Spojené kráľovstvo) (v zastúpení: S. Malynicz, barrister)

      Predmet veci

   Žaloba podaná proti rozhodnutiu štvrtého odvolacieho senátu EUIPO z 24. apríla 2015 (vec R 2255/2012-4) týkajúcemu sa konania o neplatnosť, ktorého účastníkmi sú The Lacamanda Group a Nigel Woolley

      Výrok

               1.

               Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 24. apríla 2015 (vec R 2255/2012-4) sa zrušuje.

               2.

               EUIPO znáša vlastné trovy konania a je povinný nahradiť trovy konania, ktoré vynaložila The Lacamanda Group Ltd.

               3.

               Nigel Woolley znáša vlastné trovy konania.

      (1)  Ú. v. EÚ C 294, 7.9.2015.


title: Vec C-426/07: Návrh na začatie prejudiciálneho konania, ktorý podal Wojewódzki Sąd Administracyjny w Białymstoku (Poľsko) 14. septembra 2007 – Dariusz Krawczyński/Dyrektor Izby Celnej w Białymstoku

text:
               24.11.2007

               SK

               Úradný vestník Európskej únie

               C 283/20

         Návrh na začatie prejudiciálneho konania, ktorý podal Wojewódzki Sąd Administracyjny w Białymstoku (Poľsko) 14. septembra 2007 – Dariusz Krawczyński/Dyrektor Izby Celnej w Białymstoku
   (Vec C-426/07)
   (2007/C 283/36)
   Jazyk konania: poľština
   Vnútroštátny súd, ktorý podal návrh na začatie prejudiciálneho konania
   Wojewódzki Sąd Administracyjny w Białymstoku
   Účastníci konania pred vnútroštátnym súdom

      Žalobca: Dariusz Krawczyński

      Žalovaný: Dyrektor Izby Celnej w Białymstoku
   Prejudiciálne otázky

               1.

               Je možné spotrebnú daň, ktorá bola zavedená v členskom štáte Európskych spoločenstiev, akou je napríklad daň upravená v poľskom daňovom zákone z 23. januára 2004 o spotrebnej dani [Dz. U. (Dziennik Ustaw, Zbierka zákonov Poľskej republiky) č. 29, položka 257, v znení neskorších zmien], ktorej podlieha každý predaj osobného automobilu pred jeho prvým uvedením do obehu v tuzemsku, považovať za určitú formu neprípustnej dane z obratu v zmysle článku 33 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) [od 1. januára 2007 článok 401 na základe smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, z 11. decembra 2006, s. 1)]?
               V prípade zápornej odpovede na vyššie uvedenú otázku:

               2.

               Je spotrebná daň zodpovedajúca spornej dani vo veci, ktorá sa prejednáva pred Vojvodským správnym súdom v Białystoku, ktorej podlieha každý predaj osobného automobilu pred jeho prvou registráciou v tuzemsku, v rozpore s článkom 90 Zmluvy o založení Európskeho spoločenstva, ktorý upravuje zákaz diskriminácie a protekčného uplatnenia vnútroštátneho daňového systému na účely ochrany podobných domácich výrobkov, pokiaľ predaj ojazdených automobilov, ktoré boli už skôr zaregistrované v Poľskej republike, tejto dani nepodlieha?


title: Vec C-194/15: Uznesenie Súdneho dvora (šiesta komora) zo 4. februára 2016 (návrh na začatie prejudiciálneho konania, ktorý podal Commissione Tributaria Provinciale di Torino – Taliansko) – Véronique Baudinet a i./Agenzia delle Entrate – Direzione Provinciale I di Torino (Návrh na začatie prejudiciálneho konania — Články 63 ZFEÚ a 65 ZFEÚ — Voľný pohyb kapitálu — Článok 49 ZFEÚ — Sloboda usadiť sa — Priame dane — Zdanenie dividend — Dvojstranná zmluva o zamedzení dvojitého zdanenia — Dvojité právne zdanenie)

text:
               18.4.2016

               SK

               Úradný vestník Európskej únie

               C 136/3

         Uznesenie Súdneho dvora (šiesta komora) zo 4. februára 2016 (návrh na začatie prejudiciálneho konania, ktorý podal Commissione Tributaria Provinciale di Torino – Taliansko) – Véronique Baudinet a i./Agenzia delle Entrate – Direzione Provinciale I di Torino
   (Vec C-194/15) (1)

   ((Návrh na začatie prejudiciálneho konania - Články 63 ZFEÚ a 65 ZFEÚ - Voľný pohyb kapitálu - Článok 49 ZFEÚ - Sloboda usadiť sa - Priame dane - Zdanenie dividend - Dvojstranná zmluva o zamedzení dvojitého zdanenia - Dvojité právne zdanenie))
   (2016/C 136/04)
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Commissione Tributaria Provinciale di Torino

      Účastníci konania

      Žalobcovia: Véronique Baudinet, Adrien Boyer, Pauline Boyer, Edouard Boyer

      Žalovaný: Agenzia delle Entrate – Direzione Provinciale I di Torino

      Výrok rozsudku

   Články 49 ZFEÚ, 63 ZFEÚ a 65 ZFEÚ sa majú vykladať v tom zmysle, že nebránia takej právnej úprave členského štátu, o akú ide v konaní vo veci samej, podľa ktorej ak rezident tohto členského štátu, ktorý je akcionárom spoločnosti usadenej v inom členskom štáte, získa od tejto spoločnosti dividendy zdanené v týchto dvoch členských štátoch, dvojitému zdaneniu sa v členskom štáte bydliska akcionára nezamedzí tým, že sa poskytne daňový kredit, ktorého výška sa prinajmenšom rovná výške dani, ktorá bola zaplatená v členskom štáte zdroja týchto dividend.

      (1)  Ú. v. EÚ C 245, 27.7.2015.


title: Vec T-308/04: Rozsudok Súdu prvého stupňa z  20. novembra 2007 – Ianniello/Komisia ( Verejná služba — Úradníci — Hodnotenie služobného postupu — Hodnotené obdobie 2001/2002 — Žaloba o neplatnosť — Žaloba o náhradu škody )

text:
               12.1.2008

               SK

               Úradný vestník Európskej únie

               C 8/12

         Rozsudok Súdu prvého stupňa z 20. novembra 2007 – Ianniello/Komisia
   (Vec T-308/04) (1)

   („Verejná služba - Úradníci - Hodnotenie služobného postupu - Hodnotené obdobie 2001/2002 - Žaloba o neplatnosť - Žaloba o náhradu škody“)
   (2008/C 8/21)
   Jazyk konania: francúzština
   Účastníci konania

      Žalobca: Francesco Ianniello (Brusel, Belgicko) (v zastúpení: S. Orlandi, A. Coolen, J.-N. Louis a É. Marchal, advokáti)

      Žalovaná: Komisia Európskych spoločenstiev (v zastúpení: G. Berscheid a V. Joris, splnomocnení zástupcovia)
   Predmet veci
   Zrušenie hodnotenia služobného postupu žalobcu za obdobie 2001/2002, ako aj zaplatenie náhrady utrpenej nemajetkovej ujmy
   Výrok rozsudku

               1.

               Rozhodnutie o prijatí hodnotenia služobného postupu žalobcu za obdobie 2001/2002 sa zrušuje.

               2.

               V zostávajúcej časti sa žaloba zamieta.

               3.

               Komisia znáša svoje vlastné trovy konania a je povinná nahradiť trovy konania žalobcu.

      (1)  Ú. v. EÚ C 262, 23.10.2004.


title: Vec T-157/13: Rozsudok Všeobecného súdu z  3. júla 2014 – Sorinet Commercial Trust Bankers/Rada ( „Spoločná zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zmrazenie finančných prostriedkov — Žaloba o neplatnosť — Lehota na podanie žaloby — Lehota na prispôsobenie návrhov — Prípustnosť — Povinnosť odôvodnenia — Nesprávne posúdenie — Úprava časových účinkov zrušenia“ )

text:
               25.8.2014

               SK

               Úradný vestník Európskej únie

               C 282/34

         Rozsudok Všeobecného súdu z 3. júla 2014 – Sorinet Commercial Trust Bankers/Rada
   (Vec T-157/13) (1)

   ((„Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Žaloba o neplatnosť - Lehota na podanie žaloby - Lehota na prispôsobenie návrhov - Prípustnosť - Povinnosť odôvodnenia - Nesprávne posúdenie - Úprava časových účinkov zrušenia“))
   2014/C 282/44
   Jazyk konania: angličtina

      Účastníci konania

      Žalobca: Sorinet Commercial Trust Bankers Ltd (Kish Island, Irán) (v zastúpení: L. Defalque a C. Malherbe, advokáti)

      Žalovaná: Rada Európskej únie (v zastúpení: A. De Elera, M. Bishop a A. Vitro, splnomocnení zástupcovia)

      Predmet veci

   Návrh na zrušenie jednak rozhodnutia Rady 2012/829/SZBP z 21. decembra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 356, s. 71) v rozsahu, v akom bolo týmto rozhodnutím meno žalobcu zapísané do zoznamu uvedeného v prílohe II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, s. 39), ako aj vykonávacieho nariadenia Rady (EÚ) č. 1264/2012 z 21. decembra 2012, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 356, s. 55) v rozsahu, v akom bolo týmto vykonávacím nariadením meno žalobcu zapísané do zoznamu uvedeného v prílohe IX nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, s. 1), a jednak rozhodnutia Rady 2013/270/SZBP zo 6. júna 2013, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 156, s. 10) v rozsahu, v akom bolo týmto rozhodnutím ponechané meno žalobcu na zozname uvedenom v prílohe II rozhodnutia 2010/413, ako aj vykonávacieho nariadenia Rady (EÚ) č. 522/2013 zo 6. júna 2013, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 156, s. 3) v rozsahu, v akom bolo týmto vykonávacím nariadením ponechané meno žalobcu na zozname uvedenom v prílohe IX nariadenia č. 267/2012

      Výrok rozsudku

               1.

               Rozhodnutie Rady 2012/829/SZBP z 21. decembra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu, sa zrušuje v rozsahu, v akom bolo týmto rozhodnutím zaradené meno žalobcu do prílohy II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP.

               2.

               Vykonávacie nariadenie Rady (EÚ) č. 1264/2012 z 21. decembra 2012, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu, sa zrušuje v rozsahu, v akom bolo týmto vykonávacím nariadením zaradené meno žalobcu do prílohy IX nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010.

               3.

               Rozhodnutie Rady 2013/270/SZBP zo 6. júna 2013, ktorým sa mení rozhodnutie 2010/413/SZBP o reštriktívnych opatreniach voči Iránu, sa zrušuje v rozsahu, v akom bolo týmto rozhodnutím ponechané meno žalobcu v prílohe II rozhodnutia 2010/413.

               4.

               Vykonávacie nariadenie Rady (EÚ) č. 522/2013 zo 6. júna 2013, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu, sa zrušuje v rozsahu, v akom bolo týmto vykonávacím nariadením ponechané meno žalobcu v prílohe IX nariadenia č. 267/2012.

               5.

               Účinky prílohy II rozhodnutia 2010/413 zmeneného a doplneného rozhodnutím 2013/270 a prílohy IX nariadenia 267/2012 zmeneného a doplneného vykonávacím nariadením č. 522/2013 zostávajú voči žalobcovi ponechané do doby, kým uplynie lehota na podanie odvolania uvedená v článku 56 prvom odseku Štatútu Súdneho dvora Európskej únie, alebo, ak bude v tejto lehote podané odvolanie, do dňa jeho zamietnutia.

               6.

               Rada Európskej únie znáša okrem svojich vlastných trov konania aj trovy konania, ktoré vynaložil žalobca.

      (1)  Ú. v. EÚ C 147, 25.5.2013.


title: Spojené veci T-239/04 a T-323/04: Rozsudok Súdu prvého stupňa z  12. septembra 2007 – Taliansko a Brandt Italia/Komisia ( Štátna pomoc — Právna úprava týkajúca sa neodkladných opatrení na podporu zamestnanosti v prípade podnikov v ťažkostiach — Rozhodnutie vyhlasujúce schému štátnej pomoci za nezlučiteľnú so spoločným trhom a prikazujúce vrátenie poskytnutej pomoci )

text:
               20.10.2007

               SK

               Úradný vestník Európskej únie

               C 247/26

         Rozsudok Súdu prvého stupňa z 12. septembra 2007 – Taliansko a Brandt Italia/Komisia
   (Spojené veci T-239/04 a T-323/04) (1)

   („Štátna pomoc - Právna úprava týkajúca sa neodkladných opatrení na podporu zamestnanosti v prípade podnikov v ťažkostiach - Rozhodnutie vyhlasujúce schému štátnej pomoci za nezlučiteľnú so spoločným trhom a prikazujúce vrátenie poskytnutej pomoci“)
   (2007/C 247/39)
   Jazyk konania: taliančina
   Účastníci konania

      Žalobkyňa vo veci T-239/04: Talianska republika (v zastúpení: D. Del Gaizo, splnomocnený zástupca)

      Žalobca vo veci T-323/04: Brandt Italia SpA (Verolanuova, Taliansko) (v zastúpení: M. van Empel, C. Visco a S. Lamarca, advokáti)

      Žalovaná: Komisia Európskych spoločenstiev (v zastúpení: V. Di Bucci, C. Giolito a E. Righini, splnomocnení zástupcovia)
   Predmet veci
   Žaloba o neplatnosť rozhodnutia Komisie 2004/800/ES z 30. marca 2004 o režime štátnych pomocí realizovanom Talianskom v súvislosti s neodkladnými opatreniami v oblasti zamestnanosti (Ú. v. EÚ L 352, s. 10)
   Výrok rozsudku

               1.

               Žaloby sa zamietajú.

               2.

               Talianska republika znáša vlastné trovy konania a je povinná nahradiť trovy konania Komisie vo veci T-239/04.

               3.

               Brandt Italia SpA znáša vlastné trovy konania a je povinný nahradiť trovy konania Komisie vo veci T-323/04.

      (1)  Ú. v. EÚ C 217, 28.8.2004.


title: Spojené veci T-265/04, T-292/04 a T-504/04: Rozsudok Súdu prvého stupňa zo 4. marca 2009 – Tirrenia di Navigazione a i./Komisia ( Štátna pomoc — Námorná doprava — Subvencie poskytnuté talianskymi orgánmi regionálnym spoločnostiam — Rozhodnutie, ktorým sa pomoc vyhlasuje za čiastočne zlučiteľnú a čiastočne nezlučiteľnú so spoločným trhom — Žaloba o neplatnosť — Prípustnosť — Záujem na konaní — Nová pomoc alebo existujúca pomoc — Povinnosť odôvodnenia — Článok 4 ods. 3 nariadenia (EHS) č. 3577/92 )

text:
               18.4.2009

               SK

               Úradný vestník Európskej únie

               C 90/22

         Rozsudok Súdu prvého stupňa zo 4. marca 2009 – Tirrenia di Navigazione a i./Komisia
   (Spojené veci T-265/04, T-292/04 a T-504/04) (1)

   („Štátna pomoc - Námorná doprava - Subvencie poskytnuté talianskymi orgánmi regionálnym spoločnostiam - Rozhodnutie, ktorým sa pomoc vyhlasuje za čiastočne zlučiteľnú a čiastočne nezlučiteľnú so spoločným trhom - Žaloba o neplatnosť - Prípustnosť - Záujem na konaní - Nová pomoc alebo existujúca pomoc - Povinnosť odôvodnenia - Článok 4 ods. 3 nariadenia (EHS) č. 3577/92“)
   2009/C 90/33
   Jazyk konania: taliančina

      Účastníci konania

      Žalobkyňa vo veci T-265/04: Tirrenia di Navigazione SpA, predtým Tirrenia di Navigazione SpA a Adriatica di Navigazione SpA (Neapol, Taliansko) (v zastúpení: pôvodne G. Roberti, A. Franchi a G. Bellitti, neskôr G. Roberti a G. Bellitti, advokáti)

      Žalobkyne vo veci T-292/04: Caremar SpA (Neapol), Toremar SpA (Livourne, Taliansko), Siremar SpA (Palermo, Taliansko) a Saremar SpA (Cagliari, Taliansko) (v zastúpení: pôvodne G. Roberti, A. Franchi a G. Bellitti, neskôr G. Roberti a G. Bellitti, advokáti)

      Žalobkyňa vo veci T-504/04: Navigazione Libera del Golfo SpA (Neapol, Taliansko) (v zastúpení: S. Ravenna a A. Abate, advokáti)

      Žalovaná: Komisia Európskych spoločenstiev (v zastúpení: V. Di Bucci a E. Righini, splnomocnení zástupcovia)

      Vedľajší účastníci, ktorí v konaní podporujú žalovanú: Caremar SpA (v zastúpení: pôvodne G. Roberti, A. Franchi a G. Belletti, neskôr G. Roberti a G. Belletti, advokáti) a Talianska republika (v zastúpení: M. Fiorilli, splnomocnený zástupca)

      Predmet veci

   Návrhy na čiastočné zrušenie rozhodnutia Komisie 2005/163/ES zo 16. marca 2004 týkajúceho sa štátnej pomoci, ktorú poskytlo Taliansko námorným spoločnostiam Adriatica, Caremar, Siremar, Saremar a Toremar (Gruppo Tirrenia) (Ú. v. EÚ L 53, 2005, s. 29)

      Výrok rozsudku

               1.

               Vo veciach T-265/04 a T-292/04 sa rozhodnutie 2005/163/ES zo 16. marca 2004 týkajúce sa štátnej pomoci, ktorú poskytlo Taliansko námorným spoločnostiam Adriatica, Caremar, Siremar, Saremar a Toremar (Gruppo Tirrenia), zrušuje.

               2.

               Vo veci T-504/04 sa žaloba stala bezpredmetnou.

               3.

               Vo veci T-265/04 Komisia znáša svoje vlastné trovy konania a je povinná nahradiť trovy konania, ktoré vynaložila Tirrenia di Navigazione SpA.

               4.

               Vo veci T-292/04 Komisia znáša svoje vlastné trovy konania a je povinná nahradiť trovy konania, ktoré vynaložili Caremar SpA, Siremar SpA, Saremar SpA a Toremar SpA.

               5.

               Vo veci T-504/04 Komisia znáša svoje vlastné trovy konania a je povinná nahradiť trovy konania, ktoré vynaložila Navigazione Libera del Golfo SpA.

               6.

               Vo veci T-504/04 Talianska republika a Caremar znášajú svoje vlastné trovy konania.

      (1)  Ú. v. EÚ C 239, 25.9.2004.


title: Vec C-273/14: Návrh na začatie prejudiciálneho konania, ktorý podala Conseil d’État (Francúzsko) 5. júna 2014 – Pierre Fabre Médicament/Ministre du budget, des comptes publics et de la réforme de l'État (minister pre rozpočet, verejné účty a štátnu reformu), Ministre des affaires sociales et de la santé (minister sociálnych vecí a zdravotníctva)

text:
               25.8.2014

               SK

               Úradný vestník Európskej únie

               C 282/23

         Návrh na začatie prejudiciálneho konania, ktorý podala Conseil d’État (Francúzsko) 5. júna 2014 – Pierre Fabre Médicament/Ministre du budget, des comptes publics et de la réforme de l'État (minister pre rozpočet, verejné účty a štátnu reformu), Ministre des affaires sociales et de la santé (minister sociálnych vecí a zdravotníctva)
   (Vec C-273/14)
   2014/C 282/29
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Conseil d’État

      Účastníci konania pred vnútroštátnym súdom

      Žalobkyňa: Pierre Fabre Médicament

      Žalovaní: Ministre du budget, des comptes publics et de la réforme de l'État (minister pre rozpočet, verejné účty a štátnu reformu), Ministre des affaires sociales et de la santé (minister sociálnych vecí a zdravotníctva)

      Prejudiciálna otázka

   Vzťahuje sa článok 6 body 3 a 5 smernice Rady 89/105/EHS z 21. decembra 1988 o transparentnosti opatrení upravujúcich stanovovanie cien humánnych liekov a ich zaraďovanie do vnútroštátnych systémov zdravotného poistenia (1) na rozhodnutia o vyňatí lieku zo zoznamu liekov podávaných pacientom hospitalizovaným v zdravotníckych zariadeniach, ktoré môžu byť hradené systémami povinného zdravotného poistenia nad rámec nemocničnej starostlivosti hradenej v rámci paušálnych úhrad za pobyt a starostlivosť stanovených pre diagnosticky príbuznú skupinu pacientov?

      (1)  Ú. v. EÚ L 40, s. 8; Mim. vyd. 05/001, s. 345.


title: Vec C-124/14: Žaloba podaná 17. marca 2014 – Európska komisia/Talianska republika

text:
               10.6.2014

               SK

               Úradný vestník Európskej únie

               C 175/22

         Žaloba podaná 17. marca 2014 – Európska komisia/Talianska republika
   (Vec C-124/14)
   2014/C 175/27
   Jazyk konania: taliančina

      Účastníci konania

      Žalobkyňa: Európska komisia (v zastúpení: C. Cattabriga a M. van Beek, splnomocnení zástupcovia)

      Žalovaná: Talianska republika

      Návrhy žalobkyne

               —

               určiť, že Talianska republika si tým, že vylúčila „riadiaci“ personál (a to lekárov) národnej zdravotnej služby z práva na priemerný týždenný pracovný čas neprekračujúci 48 hodín, ako aj tým, že vylúčila celý lekársky personál tejto služby z práva na jedenásť po sebe nasledujúcich hodín denného odpočinku bez toho, aby mu zaručila rovnocenný kompenzačný odpočinok, nesplnila povinnosti, ktoré jej vyplývajú z článkov 3, 6 a 17 ods. 2 smernice 2003/88/CE (1);

               —

               zaviazať Taliansku republiku na náhradu trov konania.

      Žalobné dôvody a hlavné tvrdenia

   Články 3 a 6 smernice 2003/88/ES ukladajú členským štátom povinnosť prijať opatrenia nevyhnutné na zabezpečenie toho, aby na jednej strane každý pracovník mal nárok na minimálny denný odpočinok trvajúci 11 po sebe nasledujúcich hodín v priebehu 24 hodín a na druhej strane, že priemerný pracovný čas pre každé obdobie siedmich dní vrátane nadčasov neprekročí 48 hodín. Hoci nie je vylúčená, akákoľvek odchýlka od týchto ustanovení podlieha presným podmienkam.
   Pri prebratí smernice 2003/88/ES taliansky zákonodarca porušil tieto ustanovenia tým, že vylúčil celý „riadiaci lekársky personál“ národnej zdravotnej služby z uplatnenia pravidiel týkajúcich sa maximálneho priemerného týždenného pracovného času a celý lekársky personál tejto služby z uplatnenia pravidiel týkajúcich sa denného odpočinku.
   Konkrétnejšie Komisia sa v prvom rade domnieva, že v Taliansku sú všetci lekári pracujúci v rámci národnej zdravotnej služby oficiálne zoskupení v kategórii „riadiaci lekársky personál“ právnou úpravou a vnútroštátnymi kolektívnymi zmluvami týkajúcimi sa tejto služby, avšak bez toho, aby sa naň vzťahovali výhody spojené riadiacimi pracovnými miestami alebo akákoľvek autonómia v oblasti pracovného času. V druhom rade talianske orgány neboli schopné preukázať, že lekársky personál národnej zdravotnej služby, hoci vylúčený z práva na denný odpočinok 11 hodín bez prerušenia, požíva aspoň bezprostredne po skončení pracovnej doby právo na dostatočný čas nepretržitého kompenzačného odpočinku.

      (1)  Smernica 2003/88/ES Európskeho parlamentu a Rady zo 4. novembra 2003 o niektorých aspektoch organizácie pracovného času (Ú. v. EÚ L 299, s. 9; Mim. vyd. 05/004, s. 381).